Əli Aslanoğlu Yovşanlıq şərqiləri Bakı 2009 Redaktoru: Firuz Mustafa Əli Aslanoğlu. Yovşanlıq şərqiləri - səhifə 2\nBu hadisədən sonra Bəşir öz obasında adam üzünə çıxa bilmirdi. Ən təsirli cəhət bu idi ki, 20 ilin oğrusunu 16 yaşlı bir uşaq tutub əl-ayağını qoyun kimi bağlamışdı. Söz-söhbət iki-üç gündə bütün Avşar kəndinə yayılmış, hətta rayon mərkəzinə qədər gedib çatmışdı. Bəşir razı olardı ki, tutulub beş il türmədə yataydı, ancaq belə bədnam vəziyyətə düşməyəydi. O, özünü xəstəliyə vurub üç gün evdən bayıra çıxmadı. Yalnız dördüncü gün axşam tərəfi alaçıqdan çıxıb örüşə, otardığı qoyun sürüsünün yanına getdi. Sürünü onun böyük oğlu Bəkir və çoban yoldaşı Nüsrət otarırdılar. Bəşir hiss etdi ki, ona Nüsrətin münasibəti bir qədər dəyişib. Əvvəllər deyib-gülən, məzəli söhbətləri və lətifələri ilə dil boğaza qoymayan Nüsrət mümkün qədər az danışmağa çalışır, ümumiyyətlə, danışdırmasan susurdu.\nNüsrətlə Bəşir çoban yoldaşı olmaqdan əlavə, həm də yaxın dost idilər. Elə Bəşirin bu son hadisəsində onu qurtarmaq üçün ikiillik cöngəni də Nüsrət vermişdi. Nüsrət də oğru idi. Ancaq o, Bəşir kimi xırda-xuruş oğurluğa, deyək ki, toyuq-cücə və yaxud bostan oğurluğuna baş qoşmazdı. Nüsrət at azarkeşi idi.\nBəşirin hadisəsindən bir həftə keçmişdi. Artıq bu barədə söz-söhbət də azalmışdı. Ancaq Nüsrət yenə də əvvəlki kimi qaradinməz idi. Bir axşam sürünü arxaca qaytaranda Bəşir özünü saxlaya bilməyib soruşdu:\n- Nüsrət, gözümə alız dəyirsən, xəstələnmisən, nədi?\n- Xəstələnsəydik nə vardı, dərmannan-zaddan içib sağalardıq.\n- Bəs sənə noolub?\nBəşir başa düşdü ki, çoban yoldaşı nəsə demək istəyir, amma demir. Araya ani bir sükut çökdü. Bu an içərisində onların hər ikisi nə deyib, nə soruşacağını götür-qoy edirdi. Nüsrət qabağa düşdü:\n- Əyə, Bəşir, sən o bostançı uşağı elə-belə buraxajaxsan getsin?\n- Bilirsən, mən sənə görə deyirəm. Eldə, obada az-çox adın-sanın var. Bir də beş nəfər dostun varsa, altı nəfər də düşmənin var. Nə qədər başıaşağı gəzəjəksən?\n- Neyniyək deyirsən?\n- Nə bilim? Fikirləş də. Day bu sənin öz işindi.\nDanışıq Bəşirin xoşuna gəlmədi. Ona görə də bir qədər köntöy cavab verdi:\nYaxşı, qurtaraq bu söhbəti. Mənim işim, mənim işimdi, ta səni niyə göynədir?\nHəmin gecə Bəşir səhərə kimi yata bilmədi. Çox fikirləşdi, çox götür-qoy etdi, ancaq fikirini bir tərəfə çıxarda bilmədi. Ertəsi gün isə o, qəti qərara gəldi ki, üç-dörd günə bostançı ilə haqq-hesabı çürütməlidi. Yoxsa beş-on günə bostan sovulacaq, bostançı da çıxıb gedəcək kəndinə, obasına. Bundan sonra o, camaat arasına büzüşə-büzüşə necə çıxacaqdı? Bu, dözülməz hal idi. Ancaq heyifini necə çıxsın? Nə etsin ki, tutulmasın? Üstəlik eldə, obada bilinsin ki, Bəşir də Bəşirdi və onu hesabdan silmək hələ tezdi.\nSəhər tezdən Bəşir heyvanları açıb örüşə ötürəndə oğlu Bəkirə dedi:\nBu gün sən keçi soraqlamaq bəhanəsi ilə get o bayatlıların bostanına. Səni tanımırlar. İstəsən böyük xurcunu da at atın belinə, pulunu verib üç-dörd qarpız da al. Ən əsası budu ki, öyrən, gör çardaxda neçə nəfər qalırlar, harda yatırlar, itləri var, yoxdu?\nAtasının düşdüyü vəziyyətin xəcalətini çəkən oğul başa düşdü ki, nəhayət kişi özünə gəlib və qisas almaq istəyir. Dedi:\nOnda gərək indi gedəm, səhər tezdən, mitili yığışdırmamış tutam onları.\nHə, düz deyirsən, tərpən, get.\nÇingizin qabağında bir körpəli inək və iri bir cöngə ilə həyətə girdiyini görən Gülbahar təəccübləndi:\nBu nədi, ədə? Bunlar kimindi? Bostanı satıb bunları almısan?\nAy arvad, ip ver bunları bağlayım, bağçada ağac-uğacı qırıb tökəcəklər, sonra danışarıq.\nGülbahar vurnuxub kəndir axtara-axtara dil boğaza qoymurdu:\nSən allah, bu nə işdi? Mal bazarından gəlirsən? Ədə, dillən də, dilin özündə deyil? Pah atonnan, evi yıxılmışın oğlu ürəyimizi partladacaq!\nNəhayət Çingiz məsələnin nə yerdə olduğunu anasına bildirəndən sonra arvad səsini kəsdi. Ancaq üzündən-gözündən görünürdü ki, bayaqkından daha həyəcanlıdı və çox keçmədən bunu büruzə verdi:\nBala, nahaq yerə avşarlarla düşmənçilik salmısınız. Elə bilirsən onlar bunu qoyacaq elə-belə qalsın? Hərlənib, fırlanıb hayıflarıni ikiqat çıxacaqlar.\nAy arvad, bəs deyirsən nə olsun? Oğru, əyri, əclaf gəlib halal zəhmətiynən bir tikə çörək qazananın çiyninə çıxsın, o da dillənməsin, eləmi?\nOğul, camaatın hamısının evinə, həyətinə, bostanına oğru girir, tək bizdə görünməyib ki. Ancaq heç kəs bu qədər dərinə getmir. Niyə? On görə ki, sabahını mülahizə eliyir.\nAna, mən bu dünyada biqeyrət yaşamaram. Hələ sən şükr elə ki, həmin vaxt mən orada olmamışam, yoxsa çoxdan o əclafın təpəsini vermişdim güllənin ağzına. Qurtar bu danışığı, görək neynirik.\nGülbahar bir əlində gətirdiyi kəndiri yerə atıb, o biri əlində tutduğu çolpanı oğluna uzatdı:\nAl, bunu da kəs ver mənə. Özün də hirslənmə. Mən də deyirəm ki, sakitçilik olsun də, oğul, kim cəncəl istəyər?\nÇingiz cib bıçağını çıxarıb çolpanın boğazını üzdü və buraxdı. Çolpa iki dəfə hoppanıb yanı üstə düşdü və üç–dörd dəfə ayaqlarını uzadıb çəkdikdən sonra dayandı. Gülbahar:\nƏdə, neynirsən , ay insafsız? Demirsən hoppanıb üst-başını qana batırar?\nQorxma, heç nə olmaz. Bu da mənə avşar Bəşir deyil ha.\nÇingiz heyvanları yerbəyer eliyib qalxdı eyvana. Kəsilmiş çolpanı isti suda isladıb yolan Gülbahar narahat görünürdü.Əlləri işləsə də fikrinin ayrı yerdə olduğu əlüstü nəzərə çarpırdı. Anasının tutqunluğunu görən Çingiz:\nNiyə bikeflədin, ana? – deyə soruşdu, - heyvanlar xoşuna gəlmədi?\nYox, oğul, mən özgə malını qapımda saxlaya bilmərəm. Bazar günü apar bunları Bərdə bazarında sat, ya evimizi təmir elə, yada nə bilim, özgə bir dərdinə ver.\nElə mən də bu fikirdəyəm. Bostanı yan-yön eliyib bunları satacam. Oğru Bəşirdən heç dədəsi də xeyir görməyib. Alsam da, gedib Ağcabədi bazarından qapıya inək alaram. Ağcabədidə sağmal heyvan ucuz olur.\nBu, həmin gün idi ki, Bəşir oğlu Bəkiri kəşfiyyata göndərib bostandakı vəziyyəti öyrənmişdi. Bəkir məlumat gətirmişdi ki, bostanda qardaşlardan kiçiyi (həmin o uşaq ki, onu tutmuşdu) qalır, böyük qardaş kəndə gedib.\nBəkir özünün dediyi kimi, Nazəri çardaxda yatılı tutmuşdu. Ondan guya dünəndən itmiş ala təkəni bu ətrafda görüb- görmədiyini soruşduqdan sonra xahiş etmişdi ki, bostanda yetişmiş qarpız varsa, üç-dörd dənəsini ona satsın. Nazər isə iki iri qarpız üzüb, gətirib ona bağışlamışdı. Oğlan pul üçün əlini cibinə salanda Nazər onu qınamışdı:\nAyıbdı. İki qarpız nədi ki, onu sataq. Biz belə şeyləri satsaydıq evimizin dirəyi qızıldan olardı. O ki qaldı keçiyə, arxayın ol, buralara gəlib çıxsa, özüm sizə xəbər çatdıraram.\nBeləliklə, Bəkir oğlanın təkliyini, bostanda itin olmadığını, və s. lazımi məlumatları toplayıb atasına çatdırmışdı.\nBəşir axşamdan iki ədəd litrlik şüşə bankanı neftlə doldurub ağzını qapadı və kiçik xurcuna salıb hazır qoydu. Gecə saat 3 radələrində ehmalca yerindən qalxıb evdəkilərə bildirmədən alaçığın qapısından çıxdı. Atı yəhərləyib, xurcunu da yəhərin üstünə aşırdıqadan sonra cibində kibrit olub-olmadığını yoxladı və atın belinə sıçrayıb qaranlıqda gözdən itdi...\nYumurtalarını yeyən heyvanın izini dili ilə yoxlaya–yoxlaya gürzə gəlib Ergi qobusunun o biri qırağına çıxmışdı. İlan bir qədər də irəliləyərək axşamdan xeyli keçmiş gəlib bostan zolağının kənarına çatdı. Burada bir neçə iy bir-birinə qarışdığından gürzə iyi itirmişdi. O, bir qədər ora-bura vurnuxandan sonra bir yovşan koluna dolanıb dincəlmək qərarına gəldi. Ancaq gürzə gördü ki, kəskin yovşan iyi onun dincəlməyinə mane olur. Koldan açılıb yaxınlıqdakı cığıra uzandı ki, azacıq nəfəsini dərdikdən sonra sürünüb daha əlverişli yer tapsın. Bu zaman gürzə hiss etdi ki, altında yer titrəyir və bu titrəmə get-gedə güclənir. Deməli, nəsə ağır bir heyvan ona yaxınlaşırdı. Gürzə dilini tez-tez çıxarıb gələnin nə olduğunu müəyyənləşdirmək istəyirdi ki, nəsə ağır bir şey onun düz belinin ortasına düşdü və elə zərblə basdı ki, udduğu siçovul az qala ağzından düşəcəkdi. O, bir anda ağzını atıb onu tapdalayan heyvanı sancdı və cəld oradan uzaqlaşmağa başladı.\nGecənin bir aləmində Nazəri bağırtı səsi yuxudan oyatdı:\nAy haray! Köməyə gəlin! Ay dədəm vay, evim yıxıldı!\nNazər hövlank çardaxdan hoppandı yerə. Tüfəngi və əl fanarını götürüb səs gələn tərəfə qaçdı. Səs bostanın o biri kənarından, Ergi qobusu tərəfdən gəlirdi. Kiminsə əlacsız bağırtısı ətrafı başına götürmüşdü:\nAy haray! Öldüm, ay dədə!\nNazər yaxınlaşıb fanarı bağıran adama tərəf tuşlayanda gözlərinə inanmadı. Bu, Bəşir idi. Sağ qıçını dizdən aşağı, topuqdan yuxarı tutub qışqırırdı:\nMəni ilan çaldı! Gürzə vurdu məni! Evim yıxıldı!\nNazər bu dəfə də qayışını şalvardan açmalı oldu. Ancaq indi o, Bəşirin bütün əl-ayağını yox, yalnız sağ qıçını dizdən aşağı möhkəm sıxıb bağladı ki, zəhər tezliklə bütün bədəninə işləməsin. Sonra soruşdu:\nA kişi, gecənin bu vaxtı burda nə qayırırsan?\nCanıma vərəm qayırıram!\nBəşir gördü ki, halsızlaşır, çatdırıb bircə bunu deyə bildi:\nAt qobudadı, məni evə çatdır, ölürəm.\nNazər əl fanarını hərləyib 30-35 metr aralıda atı gördü. Cəld qaçıb atı gətirdi. Kişini qaldırıb ata mindirdi, özü də tərkinə minib onu tutdu və fermaya tərəf capdı. Yaxşı ki, fermaya çatanda Bəşir hələ özündə idi və danışıb onu ilan sancdığını öz dili ilə dedi, yoxsa Nazər üçün çətin olardı.\nBəşiri tələsik “Niva”ya qoyub Ağcabədiyə qaçırdılar, Nazər də qayıdıb öz bostanına gəldi. Səhərə az qalırdı. Bu həngamədən sonra Nazər yata bilməzdi. Odur ki, hadisə yerinə gedib bəzi qaranlıq məqamları aydınlaşdırmaq istəyirdi.\nƏgər bu kişi yenə oğurluğa gəlmişdisə, bəs niyə atı qobuda bağlamışdı? Niyə böyük xurcunu və ya başqa bir qabı yox idi ki, yemiş-qarpız yığsın? Bu qaranlıqlara aydınlıq gətirməyə hələlik gecənin qaranlığı imkan vermirdi. O, ilandan ehtiyatlanıb getmədi, çardağın altında oturub havanın işıqlanmasını gözləmək qərarına gəldi. Birdən yadına gündüz keçi soraqlayan o cavan oğlan düşdü. Düzdü, o, yalandan ayrı fermadan olduğunu demişdisə də, Nazər onun ləhcəsinin Bəşirə oxşadığını sezmişdi. Sonra fikirləşdi ki, bəlkə elə o oğlanın keçisini bu Bəşir oğurlayıb? İndi də keçinin başını əkib geri qayıdırmış? Bəs niyə bostanın yanında atdan düşüb? Bəlkə keçinin dərisini gətirib buralara atmaqla onları şərləmək istəyirmiş? Bu fikir həqiqətə daha uyğun gəlirdi.\nQəflətən yadına çox vacib bir şey düşdü. Axı gecə ilan çalmış Bəşiri aparanda onun evindən çıxan oğlan həmin keçi axtaran idi! Bəli, dəqiq o idi! Deməli, o, Bəşirin oğlu imiş, bələdçiliyə gəlibmiş!\nAy səni.., əclaf gədə! – deyə, Nazər donquldandı, - məni aldatmağına bax bunun!\nArtıq hava işıqlanmışdı. Nazər gəlib Bəşiri ilan sancan yeri nəzərdən keçirəndə neftlə dolu ağzı qapaqlı bir banka tapdı. O, bankanı əlinə götürüb ora-burasına baxa-baxa fikirləşdi ki, görəsən Bəşir bunu neynirmiş? Az keçmiş gözü ikinci bir bankaya sataşdı. Bu banka bir qədər aralıda düşüb sınmışdı, ancaq neftin yarıya qədəri hələ bankanın içində idi. Bankanın yanında içi dolu təzə kibrit qutusu da düşüb qalmışdı.\nNazər başa düşdü ki, Bəşir çardağı yandırmağa gəlibmiş. Belə çıxırdı ki, ilan çalmasaydı, Bəşir onu da çardaqda yandıracaqdı. Nazərin gürzəyə rəğbəti artdı. Bu fikirlərlə o, bankanı və kibriti götürüb, dönüb çardağa qayıtmaq istərkən on-on beş metr aralıda, qobunun qırağında iri bir ilanın yulğun kolunun altına süründüyünü gördü. Yaxınlaşıb baxanda bunun doğrudan da zəhərli gürzə ilanı olduğunu yəqinləşdirdi. Əlindəki bankanı yerə qoyub tüfəngi qaldırdı və gürzənin başını nişan aldı. Gürzə daha sürünmürdü, qıvrılıb başını qaldıraraq ona baxır, tez-tez dilini çıxarırdı. Nazər barmağını tətiyə qoydu, lakin... atmadı. Lüləni ehmalca endirdi. Gürzə onu xilas etmişdi. İndi ona güllə yox, mükafat düşürdü...\nTez bir zamanda ətrafdakı bostanlarda və fermalada səs yayıldı ki, bəs ovsunlu bir oğlan peyda olub və qaraçuxası da böyük bir gürzə ilanıdı, onu qoruyur. O oğlanın bostanına, yaxud mal-heyvanına kim xain nəzərlə baxsa, gürzə onu tapıb sancır və o saat da həmin adam ölür.\nAncaq Bəşir ölməyib sağ qalmışdı.\nOn gün ağır vəziyyətdə xəstəxanada yatdıqdan sonra zəhərdən onun gözləri tutulmuşdu, həkimlərin dediyinə görə ölüm təhlükəsi sovuşmuşdu. İndi Bakıda müalicə olunurdu.\nİş o yerə çatmışdı ki, Nazərin ləqəbi olmuşdu “Gürzə”. Bostançılar və çobanlar söz düşəndə onların binələrini qardaşların adları ilə adlandırmır, “Gürzənin bostanı” deyirdilər. Hətta bir gün gülməli bir əhvalat da baş verdi. Günorta üstü çardağın yanında bir “Jiquli” avtomobili dayandı. Sürücü maşından düşüb çardağa tərəf:\nAy ev yiyəsi! – çağırdı.\nÇingiz harasa getmişdi. Nazər isə soğan çıxarmaqla məşğul idi. Maşını görüb fikirləşdi ki, yəqin alıcıdı. Çardağa tərəf addımladı və yaxınlaşanda gördü ki, maşında iki arvad və bir də beş-altı yaşlarında bir qız uşağı var. Sürücü isə çardağın yanında onu gözləyir. Yaxınlaşıb salam verdi. Otuz beş-otuz altı yaşlarında olan sürücü salamı alıb dərhal soruşdu:\nQardaş, vallah, heç bilmirəm nə təhər deyim. O Seyid Gürzənin bostanı deyilən buradı?\nNazər ürəyində acıqlansa da, üzdə özünü gülümsər göstərib:\nNə gürzə? – soruşdu, - gürzə də bostan əkir?\nYox ey, deyəsən düz demədim. Eşitmişik ki, burda bir cavan seyid var, bostançıdı. Bostanını da gürzə ilanı qoruyur. Oğlanın da adı .. hı ... hım.. dilimin ucundadı... Hım.. Nazimdi.., ya ...\nHə, Seyid Nazər.\nNazər məsələnin nə yerdə olduğunu anladı.\nMənəm, - dedi,- amma seyid-zad deyiləm, adi qara adamam.\n“Mənəm” sözünü eşidən kimi “Jiquli”də oturmuş yaşlı bir arvad qız uşağını qucağına alıb cəld özünü verdi sürücü ilə Nazərin arasına:\nSeyid, qurbanın olum, sənin adına gəlmişik. Nəvəmin ayaqlarında əyrilik var. Hamı deyir Seyid Gürzə bir dəfə əlini çəksə elə onnan da düzələr. Başına dönüm, oğul, cəddinə qurban olum, əl bizdən, ətək sənnən!\nNazər arvadın qaraçılığına əsəbiləşsə də, səbrini basıb özünü ələ aldı. Fikirləşdi ki, elə bircə bu çatmırdı. Bəşirdən qurtardıq, indi də bu zibilə düşdük. Bunlara dil versən sabah bütün ətraf kəndlərdəki şil-şikəst, çolaq, kor – hamısı tökülüşüb gələr bura. Digər tərəfdən də, “Gürzənin bostanı” sözündən xoşu gəlmişdi. Bu sözə görə bostana oğru, əyri gəlməzdi.\nAy xala, - dedi, - bostanda doğrudan da ilan var, amma bunun mənə aidiyyəti yoxdu. Çöldü dəə, nə çox ilan. Bir dəfə bir qarpız oğrusunu burda ilan sancmaqla mən dönüb seyid olmadım ki? Sizin kimi adi adamam. Məlumatı sizə səhv veriblər.\nOğul, xala sənə qurban, seyid də olmasan bir əl tut. Bu qədər yol gəlmişik, neçə bostandan soraq almışıq.\nNazər gördü ki, bu arvaddan yaxa qurtarmaq çətindi. Uşağı qucağına götürüb ayaqlarına əlini çəkdi və gördü ki, doğrudan da qıçlarında içəriyə doğru əyrilik var. Dedi:\nXala, görmürsüz ki, bu uşaqda raxit xəstəliyi var. Bununku həkimlikdi. Mənim də bacımda vardı, anam həkimə apardı, sonra da sağalıb getdi.\nBayaqdan sakit dayanmış sürücü (O, uşağın atasıymış) nəhayət dilləndi:\nAy ana, görürsən başıma nə oyun açırsız? Mən dedikcə ki, uşağı həkimə göstərin, deyirdiniz ki, yox, pirə aparmaq lazımdı.\nKişi uşağı Nazərdən alıb:\n- Qardaş, siz allah bağışlayın, - dedi və maşına tərəf addımladı...\nBütün bostançılar işin qızğın çağlarında – alaq otlarının tüğyan etdiyi vaxtlarda, eləcə də məhsul yığımı dövründə qohum-qonşularının əli iş tutan yeniyetmə uşaqlarını bir-iki günlüyə avral kimi köməyə gətirirlər. Bostanın uralanma ərəfəsində Abbas qardaşının 16 yaşlı qızı Səbinəni də kənddən gətirmişdi. Səbinə onun öz qızı Gülşənlə bir sinifdə oxuyurdu və hər ikisi onuncu sinifə keçmişdi. Gülşən Səbinədən bir yaş böyük olsa da, məktəbə iki qızın cüt getməsi üçün anası Validə onu dərsə bir il gec göndərmişdi.\nBu iki əmiqızının xasiyyətləri demək olar ki, tam şəkildə bir-birinə əks idi. Gülşən bir qədər qaraqabaq, azdanışan, artıq dərəcədə utancaq olduğu halda, Səbinə dil boğaza qoymayan, zarafatcıl, oğlan uşaqları kimi sataşqan və çox bərkdən qəhqəhə çəkib gülən bir qız idi. Bədəncə hər ikisi bir boyda, bir biçimdə olmalarına baxmayaraq, açıq-saçıq xasiyyətinə və dilavərliyinə görə kənardan baxana elə gəlirdi ki, yaşca Səbinə Gülşəndən böyükdü. Bir fərq də bunda idi ki, Gülşənin tərpənişi də xasiyyəti kimi ağır və astagəldi. Səbinə isə qızıl quş kimi yüngül və cəld, iti hərəkətli bir qız idi.\nSinif uşaqlarının çoxu ilə dava-dalaş salmasına baxmayaraq sinif yoldaşları Səbinənin xətrini daha çox istəyirdilər. Hamı bilirdi ki, Səbişi (sinif qızları onu belə çağırırdılar) davaya salan yalnız zarafatlarıdı və onda kin-küdurət, paxıllıq yoxdur, ürəyi təmiz qızdı.\nƏslində bostana Səbinə öz xahişi ilə gəlmişdi. Validə bilirdi ki, Səbişin anasının da işləri tökülüb qalıb. Yorğan-döşəkləri, xalça-palazı töküb yumaq, qışa mürəbbələr bişirmək, pomidor, xiyar bankaları bağlamaq vaxtı idi. Digər tərəfdən də artıq yeniyetmə yaşına çatmış qızı çölçülüyə aparmaq istəmirdi.\nAncaq əmisi kəndə gələndə qız iki ayağını bir başmağa dirədi ki:\nƏmi, məni də apar bostana, heç olmasa iki günlüyə.\nBala, çölçülükdü, narahatçılıqdı, bostanda nə var? – deyə, Abbas etiraz etmişdisə də, xeyri olmamışdı.\nSəbinə dörd qardaşın bir bacısı idi və olduqca əzizlənib ərköyün böyümüşdü.\nNə olsun, alaçıq var də..ə. Bəs Gülşən orada necə qalır?\nAxırda anası Güllü qaynına qızı aparmağa icazə verdi:\nAbbas, bunu aparmasan bir həftə yediyimizi, içdiyimizi zəhərə döndərəcək.\nSonra da qızına öz şərtlərini dedi:\nAncaq, qız, bu şərtnən ki, özünü ağıllı və ağır aparasan, orda iş-gücə kömək edəsən. Beş gündən artıq qalsan atanı dalınca yollayacam. Bax, ha..a, vaxtında qayıt.\nBeləliklə Səbinə gəlib Ergiyə çıxmışdı.\nGürzə söhbəti Abbasın da evində gedirdi. Bunu ucundan- qulağından eşidən Səbinə Validəni sorğu-suala tutmaqdan yorulmurdu:\nBibi, doğrudan-doğruya 9-cu sinif uşağı gecə oğrunu tutub, əl-ayağını sarıyıb?\nHə, bala, doğrudu. O da sizin kimi 10-cuya keçib.\nYəqin bədəncə pəhləvan kimidi də..ə. Karateistdi?\nAy qız, kartes nədi? Cavan uşaqdı də..ə.\nBibi, bəs necə olub ki, onun öz xüsusi gürzəsi var?\nArvad xeyli güldü. Özünü ələ alanda baxdı ki, Nazər özü onlara gəlir.\nAdını çək, qulağını bur. Budu ha özü öz ayağıynan gəlir. Özündən soruşarsan, – deyib, başına yaylıq atmaq üçün alaçığa girdi.\nNazər yaxınlaşıb salam verdi. Qız salamı başını tərpətməklə aldı və Nazəri başdan ayağa süzdü. Tanımadığı qızın bu baxışından özünü narahat hiss edən Nazər soruşdu:\nAbbas dayı yoxdu?\nYox, Validə bibi burdadı, gəlir, – Səbinə cavab verdi və ani bir sükutdan sonra özü soruşdu:\nO “gürzə”, “gürzə” deyilən sənsən?\nNazər qəfil sualdan tutuldu, ancaq tez də özünü ələ aldı:\nNecə bəyəm? İlana –zada oxşuyuram? Əvvəl de görüm, sən kimsən?\nMən Abbas əminin qardaşı qızıyam. Adım da.. - istədi deməsin, sonra dedi: - Səbinədi. Kəhrizli kənd orta məktəbinin 10-cu sinifində oxuyuram, Gülşənlə bir sinifdə.\nBelə de..e. Bədbəxtlikdən mən də 10-a keçmişəm. Adım da Gürzə yox, Nazərdi, Bayat kəndindən.\nHım... Gürzə, Gürzə, .. yox bir, koramal.\nQəşəng qız, gəlsənə bu ilan-qurbağanı buraxaq getsin, hə..ə?\nBu zaman Validə və ardınca da qızı Gülşən alaçıqdan çıxdılar. Validə Nazəri mehribanlıqla salamladı:\nXoş gəlmisən, oğlum. Ay qız, Gülşən, kətili ver, uşaq ayaq üstə qalıb.\nSağ olun, xala, oturmağa macal yoxdu. Bizim yabanı sındırmışam, dedim sizinkini bir neçə saatlığa aparım, axşam üstü qaytararam.\nNoolar, oğlum, bizdə gərək ki, iki dənə olsun. İndi birini tapıb verərəm, nə qədər lazımdı işlət, – deyib, arvad yabanı gətirmək üçün alaçığın arxasına keçdi.\nGülşən əldədüzəltmə kətili gətirib qoydu:\nOtur, Nazər, ayaq üstdə qalma.\nSağ ol, Gülşən, tələsiyirəm, - deyib, Nazər ayaq üstə dayanmaqda davam etdi.\nCamaatın forsuna bax ha.., oturmağı özünə sığışdırmır, – dillənən Səbinə idi.\nGülşən ona gözağartması verdi, ancaq qız deyəcəyini dedi:\nOtur də..ə, noolar gürzə olanda.\nNazər zarafata cavab verdi:\nNədi, gürzəliyimə inanmırsan?\nƏlbəttə yox! Mən də elə bilirdim bu, pəhləvan cüssəli, dağ boyda bir oğlandı. Sən demə nə, nə, qaraboz bir kənd uşağı. Yəqin o tutduğun oğru da piyan imiş, özü yıxılıb, sən də yazığın əl-ayağını sarımısan.\nQızın qəhqəhəsi çölü başına götürdü.\nƏlində yaba qayıdan Validə qızlara təpindi:\nEhey, özünüzü yığışdırın, oxlovu başınızda sındıraram ha! Uşağı niyə utandırırsız? Onun kimi oğulbala heç bütün Qarabağda yoxdu.\nBuna uşaq deyirsən, bibi? Bu, bəlkə də 4-5 il birinci sinifdə qalıb. Görmürsən, dədəm yaşda görünür? – Səbinə atmacalarından qalmırdı.\nBəsdi, Səbiş, zarafatın da yeri var, – deyərək Gülşən onun qolundan tutub alaçığa çəkmək istədi. Səbinə baxışlarını düz oğlanın gözünün içinə zilləyib qəribə bir tərzdə, toyda oynayıb çiyin atan qızlar kimi çiyinlərini oynadıb:\nHmm... - ədalı bir səs çıxararaq alaçığa keçdi.\nNazərin nəzərləri ilişib qalmışdı alaçığın qapısında. Validə yabanı ona uzadanda sanki yuxudan ayıldı.\nAl, oğlum, get işini gör.\nSonra oğlanın bir az pərt olduğunu hiss edib, onun könünü almaq istədi:\n- Birdən xətrinə-zada dəyər ey? Mənim bu başı batmış qaynım qızı yaman zarafatcıldı. Guya bura köməyə gəlib. O gələndən üç gündü ki, peşəmiz deyib gülməkdi, iş-güc də tökülüb qalıb.\nAzca duruxub əlavə etdi:\nAmma yaman ürəyi təmiz uşaqdı. Nəyi varsa elə dilindədi diliyanmışın. Sən allah, incimə, bala.\nİncimirəm, xala, - Nazər yabanı alıb cavab verdi, – Allah bizi elə incidib ki, ömrümüzün axırınacan bəsimizdi. Bəndənin incitməyindən nə çıxacaq? - və cəld dönüb getdi.\nElə demə, bala, elə demə. Allah atanıza qəni-qəni rəhmət eləsin.\nAncaq arvadın kövrəlmiş halda dediyi bu sözləri özündən başqa kimsə eşitmədi. Nazər xeyli aralanmışdı.\nQızlar alaçıqdan çıxanda Validənin başına bağladığı yaylığın ucu ilə gözlərini sildiyini gördülər.\nBirinci Səbinə dilləndi:\nNə oldu, ay bibi, sənə? Niyə ağlayırsan?\nHeç, bala, bənd olma, ağlamıram, niyə ağlayıram?\nYox, nəsə olub, – Gülşən də anasının üzünə diqqət kəsildi.\nGedin, işinizdə olun, küçüklər! – Arvad özünü toxtadıb səsini qaldırdı:\nQoca arvadam, hərdənbir kövrəlməyə də haqqım yoxdu?\nQızlar susdular. Validə kətməni götürüb bostana tərəf getdi. On-on beş dəqiqədən sonra qızlar da gəlib onunla bahəm alaq otlarını təmizləməyə başladılar. Sahənin başına çatanda Validə şumun kənarında oturub qızına dedi:\nGülşən, bala, nədənsə yaman susamışam. Qaç get böyük parçı doldur gətir içək.\nGülşən çadıra tərəf getdi. Səbinə də gəlib bibisinin yanında oturdu.\nBilirsən, bala, Allah heç kəsi yetim qoymasın. Yetimlik çox pis şeydi – Validə söhbətə başladı – Mən özüm də yetim olmuşam, ona görə də yetim görəndə içəridə ürəyim əsir.\nKimdi yetim, ay bibi?\nBudey, bu Nazərgili deyirəm də. Bunların bir yaxşı ataları vardı. Beş-altı il bundan əvvəl avariyaya düşüb öldü. Anaları Gülbahar cavan ikən qaldı doqquz körpə yetimin əlində.\nBelə də..e! Bunu bilmirdim.- Qız təəccübləndi.\nHə, qızım, ancaq nə anaları, nə də uşaqlar heç vaxt özlərini sındırmadılar. Zəmanə, ehtiyac nə qədər onları burum-burum bursa da, heç kəsə əyilmədilər. Dişnən, dırnaqnan torpaqdan yapışıb yaşadılar. Heç kimə boyun əymədən, sırtılmadan, abır-həyanı itirmədən böyüdülər, əlləri çörəyə çatdı.\nBuna görə kövrəlmişdin, bibi?\nDüzün axtarsan, hə, bala, gədə ürəyimin başını oddadı.\nNə dedi axı? Onun sənnən nə işi?\n- Yabanı verəndə dil-ağız elədim ki, birdən qızların zarafatı xətrinə dəyər. Çünki, siz yaxşı tanımırsınız, qızım. Mən onları bələkdən tanıyıram. Olduqca öz mənliyini gözləyən, qürurunu əldən verməyən uşaqlardı. Rəhmətlik ataları də belə idi, hamısı ona çəkib. Onun nə yaşı var ki, gəlib bu ilanmələməzin düzündə əlləşsin. Onun tayları kənddə top qovur, bu yetim isə gecə-gündüz bu yovşanlıqda əlləşib-vuruşur ki, qışda anası un almaq üçün özgədən borc eləməsin. Neçə dəfə bizim kişi onlara əl tutub, borc pul verib, sannı qoz kimi hamısını vaxtlı-vaxtında qaytarıblar. Hətta birinci dəfə kişi pulu geri almaq istəmirdi. Həmən bu Nazərin böyük qardaşı Çingiz pulu evin ortasına atıb getdi. Ta ona qədər biz tərəfə gəlmədi ki, axırda özüm gedib evlərində boynunu qucaqlayıb könlünü aldım. Yalandan dedim ki, ay bala, kişi səni sınıyırdı ki, görsün böyük kişi olmusan, yoxsa yox. Sən də, maşallah, zarafatdan qaçaqsanmış. Hə, ona gətirirdim axı. Hə, deyirəm, uşaqların zarafatı xətrinə dəyməsin. Nə cavab versə yaxşıdı? Dəyməz, xala, bizim xətrimizə fələk elə dəyib ki, bəndənin dəyməyindən inciməyə halımız qalmayıb. Elə bil ürəyimin başına od saldı gədə, – arvadın səsi kövrəldi. Başını qaldırıb çadıra tərəf baxdı:\nBu qız harda itib-batdı görəsən?\nSəbinə susub qalmışdı. Bilmirdi nə danışsın. Handan-hana dilləndi:\n- Vallah, bibi, mən bilməmişəm. Axı mən elə bir söz də demədim... ona, – birdən qızı ağlamaq tutdu. Hönkürüb özünü bibisinin qucağına atdı.\nYox, qızım, yox! Sənnik burda nə var ki? Ağlama, ayıbdı, görüb-eliyən olar.\nValidə qızı birtəhər ovudub kiritdi.\nƏlində su parçı gələn Gülşən bu mənzərəni görüb təəccübləndi:\nBu gün nə olub ey sizə? O yana gedirsən o ağlayır, bu tərəfə gəlirsən bu. Yas düşüb, ya növbəti yası məşq eliyirsiniz?\nValidə suyun yarısını içib, yarısını da Səbinəyə uzatdı:\nAl , bala, üzünə su vur,duraq işimizin dalınca olaq.\nÜçü də cərgə tutub alaq çəkməyə başladılar. Gülşən qəsdən sürətini azaldıb anasını xeyli irəli buraxdı. Hamıdan geridə qalan Səbinəylə bərabərləşəndə pıçıltı ilə soruşdu:\nNə olmuşdu aa..z, niyə gözüyün lilini axıdırdın?\nBir səhv eləmişəm, Gülü.\nNə səhv, ay qız, iş görürsən ki, səhv də eliyəsən?\nE..ey, səninki də elə işdi. Belə, xətrinə dəymişəm ey Gürzənin. Bizdən bərk inciyib.\nAzdı? Yaxşı döyül axı. Tanımaza-bilməzə yazıq yetimi dirəmişdim divara, qalmışdı kəkəliyə-kəkəliyə.\nYalansa onu yazıq ilan vursun. O boyda oğrunu tutub əl-ayağını sarıyana yazıq deyirsən? Aaz, işini gör, mən də deyirəm görən nə baş verib. Özü də o, inciyən yetim-zad deyil. İnciyər də incisin. Gedib ağzını diriyər arxa, lilli sudan doyunca içər, incikliyi də keçib gedər. Pah! Bilməmişdik!..\nGülşən Səbinənin sözünü ağzında qoydu:\nHalı-zadı yoxdu. Bəlkə qonaqlıq düzəldib barışığa çağıraq? Sən anama çox da fikir vermə. Çoxdanın kövrəyidi. Yanında qarışqanı da ayaqlasan yarım saat heyfsilənəcək.\nYaxşı düşmür də. Beş-altı günlüyə burdayam, niyə kimisə incidib küsdürməliyəm?\nAy qız, alağını çək. Zarafatdan küsür, küssün də. Küsər, yerini ayrı salar, - Gülşənin son sözünə özünün də gülməyi tutdu.\nUtanmaz! – Səbinənin gülüşü bostana yayıldı.\nBütün günü yaba ilə qazıb soğan çıxardan Nazərin fikri-zikri qalmışdı səhərki söhbətdə. Utancaqlıq eliyib qızın zarafatlarına tutarlı cavab verə bilmədiyi üçün bir qədər pərt idi. Özlüyündə “xalxın qızına bax ha, birinci dəfə gördüyü oğlana girişib atmaca atır, mənim elə bacım olsa, başını baltalıyaram” deyə fikrindən keçirdisə də, Səbinənin iri ala gözləri, gülərüz, şirin sifəti, cazibədar bədən quruluşu tezliklə bu fikirləri süpürüb atdı. Nə qədər bu fikirlərdən ayrılıb diqqətini gördüyü işə yönəltmək istəsə də mümkün olmur, qız beynindən çıxmırdı. Hətta Çingiz də onun fikirli olduğunu hiss etdi:\nƏ, çıxartdığın bəsdi. İndi bunların torpağını çırp, topala cecimin üstünə.\nNazər eşitmədi, yabanı torpağın dərinliyinə soxub altını üstünə çevirməkdə davam edirdi.\nƏ, eşitmədin? Yuxulusan, nədi?\nHay? Nə deyirsən?\nDedim ki, bəsdi, qazma. İndi çırp, torpağını ayırtda, at cecimin üstünə qurusun. Deyəsən huşun özündə döyül. Yuxu-zad görməmisən ki?\nNazər cavab vermədi. Yabanı yerə sancıb, başladı deyilən işi yerinə yetirməyə.\n“Mütləq yabanı qaytaranda o qızın cavabını verməliyəm. Onda başa düşər ki, Gürzəynən zarafat nə olan şeydi. Üstümü unnu görüb elə bilir dəyirmançıyam.Yaxşı, ay toppuş qız, sən sən ol, mən də mən. Kaş Çingiz bircə günlüyə çıxıb iş dalınca bir yana gedəydi, onda lap yaxşıca verərdim o uzundillinin dilcavabını.” Bu və buna bənzər xəyallar Nazəri tərk etmirdi.\nAxşamtərəfi məlum oldu ki, yabanı hələ sabah günortaya qədər qaytarmaq mümkün olmayacaq. Çünki, hələ soğan çıxartmalı xeyli sahə dururdu.\nGecə çardaqda arxası üstdə uzanıb ulduzları seyr etdikcə Nazərə elə gəlirdi ki, onların çoxunu birinci dəfə görür. Bu gecə göydə sayrışan ulduzlar ona daha maraqlı və cazibədar görünürdü. Xəyali xətlərlə onların bir neçəsini birləşdirib bir qız bədəni şəklinə saldı. “Qız bürcü”- deyə, fikirləşdi – “Görəsən budumu?” Sonra özünə gülməyi tutdu: “Axmaqlığıma bax, deyilənə görə, bürclər xırda topalarda olur, mən də göyün yarısını birləşdirib bürc deyirəm”. Haradasa bir təyyarə səsi eşidildi, Nazər nəzərləri ilə axtarıb onun yanıb-sönən işığını tapdı. İşıq gözdən itəndə o da gözlərini yumdu ki, yatsın. Amma yuxu yox idi. Birdən ağlına bir beyt gəldi:\nQoy uçur, uçsun xəyal göylərdə təyyarə tək,\nDurmuşam bir nöqtədə sabitü- səyyarə tək.\nNə qədər fikirləşdisə də, bu beyti haradan oxuduğunu yadına sala bilmədi. Ancaq həmin beyti ürəyində dönə-dönə təkrarladı. Fikirləşdi ki, şairliyi bacarsaydı, bunun ardını yazıb yaxşı bir qəzəl düzəldərdi.\nSəhər tezdən Nazəri yuxudan qardaşının səsi oyatdı:\nƏ, dur, günortadı. İş-güc töküldü qaldı.\nNazər ayılanda gördü ki, doğrudan da yatıb qalıb. Gün xeyli qalxmışdı. Tez üstündəki nazik adyalı kənara atıb şalvarını əyninə çəkdi və çardaqdan yerə hoppandı.\nMən gedirəm. İsti düşməmiş gərək gedim qayıdım. Sən şey elə.., soğanı çıxart qurtar, buralardan da yaxşı göz-qulaq ol, bostana heyvan-zad girməsin.\nHara gedirsən ki? – Nazər soruşdu.\nAğcabədiyə. Bazara dəyib, bir -iki adamla görüşməliyəm. Soğanı, qarpızı görüm bir yerdən sata bilərəmmi.\nÇingiz iş paltarını dəyişib təmiz köynək - şalvar geyindi və piyada yola düşdü. Nazər onun ardınca bərkdən:\nBərdə bazarına da dəyə bilərsən- deyib, öz təklifini də verdi.\nÇingiz çevrilib əlini yellədi. Bu, o demək idi ki, “sən öz işində ol, bu, mənim işimdi.”\nNazər ürəyində bir qədər sevindi, sanki xeyli yüngülləşdi də. Çingizin xasiyyətinə yaxşı bələd idi. O, yalnız axşam şər qarışanda qayıdacaqdı. Ona qədər Nazər dünəndən bəri onu rahat buraxmayan Səbinə məsələsinə də arxayınlıqla aydınlıq gətirə bilərdi. Daha doğrusu, bu dilli-dilavər qızın cavabını layiqincə verə bilərdi.\nGünortaya yaxın Nazər çiynində yaba Abbasgilin bostanına tərəf addımlayırdı. “Ay dilli toppuş, dilin uzundusa indi qabağımda dayanarsan” – bu fikir beynindən keçən kimi ardınca başqa bir fikir gəldi: “Yazıq qızı niyə hədələyirəm? Lap axmağam deyəsən, zarafatı da başa düşmürəm. Bir də ayıbdı, yad adamların yanında yad qız uşağı ilə çənə-boğaz eləmək yaxşı deyil axı. Bəlkə o, qız uşağıdı, ağlı kəsmir, mənə nə deyərlər?” Bu son düşüncə onu bir qədər məyus etdi. İçində Səbinə ilə danışığa, heç olmasa adi çənə söhbətinə can atan bir istək vardı. Nazər bu istəyin, bu hissin nədən ibarət olduğunu o qədər də dərk etmirdi və ya dərk etməyə çalışmırdı. Bircə onun fərqində idi ki, o toppuş, dilli-dilavər, alagöz qızın surəti gözünün qabağından getmir, onu qarabaqara izləyir. Bunu yaxşılığamı, yaxud pisliyəmi yozmaq hələ onun üçün çətin məsələydi. Hələ də ona qaranlıq idi ki, qızdan xoşu gəlir, yoxsa zəhləsi gedir. Daxilindəki hisslər beynindəki fikirlərlə qarışıb anlaşılmaz bir duyğuya çevrilməkdə idi. Burada acı ilə şirin, qaba ilə mülayim çulğaşıb qəribə bir qarışıqlıq yaratmışdı.\nNazər gəlib çatanda Abbas, Validə və qızlar alaçığın qabağında qurulmuş çardağın altında oturub içinə göyərti doğranmış ayran doğraması yeyirdilər. Onu görən kimi Abbas çağırdı:\nYaxın gəl, Nazər. Yaxşı gəlmisən, qarpız yeməkdən doyub, indi də keçmişik ağartıya. Sərindi, gəl bir dolça da sən iç.\nSağ olun, Abbas dayı, iştaham yoxdu,- deyib, Nazər yabanı çardağa söykədi – Yabanı dünən çatdıra bilmədim, indi qurtarıb gətirdim.\nƏ, apar işlət. Məndə başqası da var. Bundan ötrü istidə niyə zəhmət çəkmisən?\nValidə bir iri dolça ovduq töküb ona uzatdı:\nAyrana nə iştah, bala, su kimi şeydi, çək başına, Aclığın varsa töküm, doğrama elə.\nNazər qeyri-iradi dolçanı aldı.\nAbbas yerindən qalxıb:\nSiz yeyin, mən atın hörüyünü dəyişib qayıdıram- dedi və uzundimdik kepkasını başına qoyub bostana tərəf addımladı.\nBayaqdan bəri altdan-altdan Nazərə göz qoyan Səbinə qəflətən dilləndi:\nDəymədüşər oğlan, dünən sənə dediklərim zarafat idi. Xətrinə dəymişəmsə bağışla.\nNazər qulaqlarına qədər qızardı, boğazı qurudu, nitqi tutuldu. Bunu hiss edən Validə oğlana sərbəstlik vermək məqsədilə:\nBıy, çaynik qaynıyıb, dəmləməmişəm- deyərək durub aralandı.\nHə, bağışladın? Sülh? – qız yenidən dil açdı.\nNəhayət Nazərin də dilindən qıfıl götürüldü:\nƏşi, mən də bağışlamasam Allah özü bağışlayar. Ta neyniyək, sülh olmuyanda müharibə eliyəsi döyülük ha.\nBax bu oldu yaxşı. Biz də öyrəndik ki, bu yovşanlı çöldə qəhrəmanlar da varmış.\nGülşən əmisi qızına gözağartması verdi ki, “bəsdi, uzatma”, ancaq qız ona məhəl qoymadı:\nQəhrəman, nə qəhrəman! Lap romanlarda təsvir olunan kimi, ləqəbiynən – “Gürzə”!\nGülşən dillənməli oldu:\nA..az, bəsdi! Deyirəm sənə öhdə yoxdu də.\nSəbinə davam edirdi:\nAmma, öz aramızdı, heç gürzəyə-zada oxşamırsan ha, üzündən, gözündən mülayimlik yağır.\nQız bu sözləri deyəndə elə bil özü də xeyli mülayimləşdi. Nazər bu məqamda onun olduqca zərif, xoşsifət və qəşəng bir qız olduğunun fərqinə vardı.\nÇardağın altına qayıdan Validə:\nOğlum, niyə oturmursan? Otursana, - deyəndə Nazərə çatdı ki, o hələ əlindəki ovduğu içməyib və tez dolçanı başına çəkdi.\nArvad qızları məzəmmətlədi:\nYenə uşağı sorğu-suala tutmusuz, amma huşunuz gətirmir ki, otur deyəsiz.\nSağ olun, xala, gedirəm. Bostan yiyəsizdi.\nNazər qayıdıb getmək istəyəndə Validə yadına saldı:\nBəs yabanı aparmırsan?\nYox, xala, lazım olsa gəlib apararam.\nNazər bu cavabı özündən asılı olmadan verdi. Ancaq sonra fikirləşdi ki, belə daha yaxşıdı.\nGecə yerinə uzanıb gözlərini yumsa da, Səbinə xeyli müddət yuxuya gedə bilmədi, iki-üç dəfə o üz-bu üzə çevrildi. Axırda Gülşən yatdığı yerdən dilləndi:\nNə olub, Səbiş, yerinə birə doluşub? Niyə çevrilə-çevrilə qalmısan? Bu saat çarpayını aşıracaqsan böyrü üstə. (Qızlar açııb-yığılan brezent çarpayıda yatırdılar).\nNəysə yuxum qaçıb, – Səbinə cavab verdi və azca fasilədən sonra soruşdu:\nGülü, sən bu Nazərgilin evlərində olmusan?\nLap balaca vaxtı anamla getdiyim yadıma düşür. Nədi ki, a..az, yoxsa...\nSəbinə ona sözünün dalını gətirməyə imkan vermədi:\nYox, yox. Elə deyil, yozma!\nGülşən də sözünün dalını ayrı cür tamamladı:\nDeyirəm, bəlkə gündüz o qədər gürzə-gürzə dedin ki, indi yuxuna ilan- çayan girir?\nQələt eliyir! – dedi və adyalı başına çəkib gözlərini yumdu.\nAncaq onun yatmaq cəhdi əbəs idi. Birdən ona elə gəldi ki, son bir-iki gündə bir neçə yaş böyüyüb. İlk dəfə idi ki, o, özünün qız olduğunu qabarıq şəkildə hiss edirdi. Səbinə onunla yeniyetmə oğlan uşağı arasında nə isə qəribə bir sərhəd olduğunu sanki elə bu axşam başa düşmüşdü. Cəmi bircə il bundan əvvəl həmyaşıdı olan oğlanlarla döyüşən, vuruşan, hətta güləşməkdən belə, çəkinməyən Səbinə indi-indi (ələlxüsus bu axşam) bunun qəbahət olduğunun fərqində idi.\nBütün bunlarla bərabər, Səbinə ilk dəfə hiss edirdi ki, onda bu qarasaç, qaragöz, möhkəm bədənli oğlana qarşı qəribə bir duyğu var və o, bu duyğudan bərk qorxdu, canından üşütmə keçdi. Yarı maraq, yarı qorxu və yarı qəribə rəğbətdən ibarət olan bu duyğular bir-birini əvəz edə-edə onu sanki gicəlləndirir, fikrinin bir yerdə qərar tutmasına mane olurdu.\nElə bu anlaşılmaz, qarışıq duyğular dənizində də onu yuxu apardı...\nÇoxdan Validənin könlündən keçirdi ki, qızı Gülşəni Gülbaharın oğlanlarından birinə versin. Hətta zarafata salıb Gülbahara da demişdi:\nAy qız, kirvə nədi? Zəhləm bu sözdən gedir. Əməlli-başlı qohum olmaq lazımdı.\nGülbahar onun hansı simə toxunduğunu yaxşı başa düşsə də, yayındırıcı cavab vermək istəmişdi:\nValidə, xətrimə dəyirsən ha. Səndən yaxın mənim kimim var?\nValidə hədəfin yayınmasına imkan yeri qoymamışdı:\nA..az, belə ora-bura burcutma ey, göyə də çıxsan qızımı oğluna verəcəm! –deyərək bərkdən gülüb Gülbaharı qucaqlamışdı. O zaman hələ Gülşənin on bir yaşı vardı və Gülbaharın da əri sağ idi.\nƏflatunun ölümündən sonra belə zarafatlar yaddan çıxmışdı.\nSon günlər, xüsusən bu oğru tutmaq və gürzə söhbəti yayıldıqdan sonra Validənin də kirvə uşaqlarına marağı artmışdı. Artıq onlar ad-san çıxarmış, kənddə sayılıb-seçilən oğullara çevrilmişdilər. Bütün bunları və eyni zamanda qızı Gülşənin yetkinlik yaşına çatdığını nəzərə alsaq, Validə əslində düzgün fikirləşirdi. Gözünün qabağında öz halal zəhməti ilə böyümüş və yeri gəlsə kəndin bu yaşda cavanlarının üçünə-dördünə cavab verə bilən Çingizi qoyub, özünə başqa kürəkən axtarmaq səfehlik olardı.\nValidə yaxşı bilirdi ki, indiki cavanlara təsir və təzyiq göstərmək faydasızdı, onlar öz bildiklərini babalarına da verməzlər. Ona görə də ehtiyatlı tərpənir, Çingiz onlara gələndə müxtəlif bəhanələrlə qızla oğlanı tək buraxırdı ki, bəlkə ağıllarına istək, məhəbbət söhbəti gələ. Ancaq bu söhbət qızla oğlanın arasında nə ağıla, nə də ağıza gəlmirdi ki gəlmirdi. Hətta bir neçə gün əvvəl arvad Çingizə bu barədə eyham da vurmuşdu. Axşamtərəfi Çingiz onlara gələndə Validə demişdi:\nOğlum, bura sənin öz evindi, utanıb çəkinmə, çirkli köynəklərini gətir Gülşən yusun. Elə qardaşınınkını da gətir.\nSağ olun, xala. Ehtiyac yoxdu. Özümüz öhdəsindən gəlirik, - deyə, Çingiz cavab vermişdi.\nArvad sözü bir qədər mətləbə yaxınlaşdırmaq məqsədi ilə:\nBala, Gülbahara ta indi gəlin lazımdı ey, gəlin. Özü qocalır, evin də qarğaşası artır. Siz də ki heç tərpənmək istəmirsiniz. - deyib, zarafatyana oğlanı qınamışdı.\nÇingiz deyəsən eyhamı başa düşməmiş, zarafata zarafatla cavab vermişdi:\nGülbahar hara qocalır. Kişi tapsam onun özünü ərə verərəm. O ki qaldı bizə, özümüz elə qız kimi bir şeyik, hələ belə söhbətləri yada salmağa vaxtımız yoxdu. Bu tərəfdən də başımızın üstünü müharibə alır. Belə vaxtda kimdi o barədə düşünən. Bir də gördün hamımızı yığıb basdılar Qarabağa, müharibəyə.\nArvad qeyri-ixtiyari qulağını çəkib:\nAllah eləməsin , bala, - demişdi, - hökumət var, haq var, divan var. Ermənilərin də sözünü kəsən tapılar.\nHökumət dağılır, ay xala, ermənlərə dil verən elə Moskva hökumətinin özüdü, yoxsa onlarda cürət hardaydı.\nBununla da söhbət bitmişdi.\nÇingiz, ümumiyyətlə, azdanışan idi. Tanıyanlar deyirdilər ki, rəhmətlik atası da belə imiş. Bəzən saatlarla söhbətə qulaq asar, amma ortada “hə”, “hı” kəlməsindən başqa ağzını açıb bir cümlə də danışmazmış. Düzdü, oğlu Çingiz o qədər də lal-dinməz deyildi, ancaq nəzərə çarpacaq dərəcədə az danışırdı. Adətən azdanışan adamlar digərlərinə nisbətən xeyli səbirli olurlar. Çingiz isə belə deyildi. Onda haqsızlığa qarşı çılğın bir dözümsüzlük vardı və bunun da hesabına tez-tez dava-dalaşa düşərdi. Onun tay-tuşları ilə yumruq davasına çıxmağının bir səbəbi də elə qaradinməzliyində idi. Çünki, elə məsələlər vardı ki, söhbət, söz onu yoluna qoya bilərdi. Hələ məktəb illərində Çingiz öz yaşıdları arasında qolunun qüvvəsi ilə seçilirdi. Onun ədalətsizliyi və yalançılığı görən gözü yox idi. Bəzən öz-özünə fikirləşirdi ki, əlində hakimiyyət olsaydı yalançı, ikiüzlü, oğru və rüşvətxor adamların kökünü kəsərdi. Oğru Bəşiri Nazər yox, o tutsaydı, çətin ki, Bəşir səhərə salamat çıxaydı.\nValidənin qızı Gülşən də ilk baxışdan soyuqqanlılığı ilə nəzərə çarpan qız idi. Bəzən adama elə gəlirdi ki, bu qızın yanında toyla vayın o qədər də fərqi yoxdu. Sanki sevgi, məhəbbət hissləri bu qızdan yan keçmişdi və bu məsələdə hələ o, necə deyərlər, divarın o üzündə idi. Üstəlik Gülşən o qədər də gözəl qız deyildi. Qarabəniz, orta boylu, baxışlarından biganəliyi asanlıqla görünən orta gözəllikdə yeniyetmə idi. Bu biçimdə qızlardan dilli-dilavər, gülərüz olanlarına suyuşirin deyirlər. Ancaq bu sözü Gülşən haqqında demək olmazdı.\nHəyatı görüb-götürmüş, təcrübəli və həssas bir qadın olan Validənin qızından yana indidən narahat olması, əlbəttə, əsassız deyildi və yuxarıda yazılanları da nəzərə alsaq başadüşülən idi. İndi zəmanə otuz il bundan əvvəlki deyildi. Heç kəs heç kəsin qapısına ortada istək olmadan, elə-belə, özyanından durub qohum olmaq xatirinə elçi gəlmirdi. Qızının təhər-tövründən Validə başa düşürdü ki, onu iki-üç ilə ərə verməsə, sonra böyük çətinlik yarana bilər.\nBir dəfə Validə Gülşəni məzəmmətləmişdi:\nBala, o Çingiz buralara gələndə qaş-qabağını elə tökürsən ki, elə bil sənə bir zərəri dəyir. Ayıbdı axı. Yazıq oğlanın sənə nə pisliyi keçib?\nAy arvad, - qız çəmkirmişdi, - əvvəla, o kimdi ki, mənə də pisliyi keçə? İkincisi də, mənim xasiyyətim belədi. Kimi yüyürüb darvazada qarşılayıram?\nQızım, söhbət yüyürüb qarşılamaqdan getmir. Acılıq qız uşağı üçün pis xasiyyətdi. Adamda bir xoş üz olar.\nAllah necə yaradıb, heyləyəm. Qəfildən şirinnəşmiyəcəm ki.\nYazıq sənin qaynananın gününə. Bu xasiyyətnən sən gərək lıvırt yetimə gedəsən. - deyə, arvad alaçığın cecim qapalağını hirslə yuxarı atıb bayıra çıxmışdı.\nO gündın bəri Gülşən Çingiz, Nazər, ya başqa birisi gələndə o qədər qaş-qabaq tökməsə də, gülərüzlüyə doğru da istənilən qədər dəyişməmişdi. Dəyişiklik ondan ibarət idi ki, verilən salamı alırdı, yeri gəlsə çay töküb gətirirdi, vəssalam.\nİndi qaynı qızının (ozü də Gülşəndən bir yaş kiçik) ikicə günün içində yad oğlanla “cükküldəşməsini” görüb acığı tutsa da, özünü bilməməzliyə qoyurdu. Əvvəla, bunu bildirməyə o qədər də əsas yox idi. İkincisi də, fikirləşirdi ki, lap yaxşı olur, qoy mənim bu kütbeyin qızım barı heç olmasa özündən balacadan öyrənsin ki, dünyada nə var, nə yox.


Şamaxıya 3 təcili tibbi yardım maşını, 1 ədəd isə ən yeni model reanimobil gətirilib - XALQQAZETI.COM\nNazirlər Kabineti yanında Operativ Qərargahın sərəncam və tövsiyələrinə uyğun olaraq koronavirus infeksiyasının yarada biləcəyi təhlükənin qarşısının alınması məqsədilə Şamaxı rayonunda dezinfeksiya tədbirlərinin həyata keçirilməsi ilə yanaşı səhiyyə sisteminin maddi-texniki bazası möhkəmləndirilir.\nBelə ki, Azərbaycan Respublikasının Prezidenti İlham Əliyevin “Şamaxı rayonunda xidmət infrastrukturunun texniki təminatının gücləndirilməsi haqqında” 2019-cu il 28 noyabr tarixli Sərəncamının icrası çərçivəsində Şamaxıya Türkiyə istehsalı olan yeni, müasir standartlara cavab verən 3 təcili tibbi yardım maşını, 1 ədəd isə Almaniya istehsalı olan ən yeni model reanimobil gətirilib.\nRayon mərkəzi xəstəxanasının şöbə müdiri Elxan Məmmədov bildirib ki, rayonda yeni tip koronavirus infeksiyasının yarada biləcəyi təhlükənin qarşısının alınması məqsədilə rayonun bütün yaşayış məntəqələrində genişmiqyaslı işlər həyata keçirilməkdə davam edir, virusun yayılmasına qarşı tibbi-prafilaktiki işlər görülür. O qeyd edib ki, rayonda aparılan işlərə ən böyük dəstək məhz yenə də ölkə rəhbəri cənab İlham Əliyev tərəfindən oldu.\nƏvvəllər Şamaxıda 2 təcili yardım maşını var idi ki, indiki vəziyyətdə onlar koronavirusa görə aparılmış testlərin laboratoriyalara çatdırılması ilə məşğuldur. Bu yeni maşınlar isə əhalinin tələbatının qarşılanması, xəstələrə vaxtında ilkin yardım göstərilərək onların xəstəxanaya çatdırılmasında vaciib rol oynayacaqdır.\n3 2020 19:40 - XƏBƏRLƏR


Azərbaycanda məktəbi bitirən məzunların sayı azalıb\nSon 7 ildə Azərbaycanda orta məktəbi bitirən məzunların sayı 11% azalıb.\nAPA xəbər verir ki, bu barədə Təhsil Nazirliyinin illik hesabatında qeyd olunub.\nHesabata görə, ali məktəblərə qəbul balına vakant yerlərin sayı ilə birgə təsir edən başqa bir amil məzun və abituriyentlərin sayıdır.\n2010-cu ildən 2015-ci ilə qədər ilbəil məzun və abituriyentlərin sayı azalıb, 2010-cu ildə 97328 nəfər olan məzun sayı 2014-cü ildə 84878-ə qədər düşüb. 2015-ci ildə məzun sayı 3486 nəfər artsa da, 2016-cı ildə bu rəqəm yenidən 1212 nəfər azalıb.\nHər il abituriyentlərin əsas hissəsini cari ilin məzunları təşkil etdiyi üçün məzunların sayında artıb-azalma abituriyentlərin sayının artıb-azalması şəklində özünü göstərir. Ümumiyyətlə, 2010-cu illə müqayisədə 2016-cı ildə məzun sayında 11%, abituriyent sayında isə 10% azalma müşahidə edilib.\nHər il ali məktəblərə təklif olunan yerlərin sayının artması abituriyentlərin qəbulolma şansını artırır. 2016-cı ildə təklif olunan yer sayı keçən ilə nisbətən 7,5% və ya 2,905 yer artıb. 2010-cu ildə qəbul planı 30510, 2011-ci ildə 31419, 2012-ci ildə 34098, 2013-cü ildə 36537, 2014-cü ildə 37841, 2015-ci ildə 38831 və nəhayət, 2016-cı ildə 41736 olub. İldən-ilə vakant yerlərin çoxalması az bal toplayan abituriyentlərin qəbul olunma şansını çoxaldır.


Azərbaycanda orta yaş həddi neçədir?\n2021, 24 Oktyabr, bazar, Bakı vaxtı 07:19\nUzunömürlülər İsmayıl (100 yaş) və Mirasta (84), Xaçmaz rayonu, 2006\nBMT-nin insan inkişafına dair illik hesabatında Azərbaycan 86-cı yerdə durur. Hesabatda qeyd edilir ki, İnsan İnkişafı İndeksi üç ölçünü özündə birləşdirir. Bura orta ömür uzunluğu, təhsilin səviyyəsi və layiqli yaşayış standartları aid edilir.\nHesabatdan bəlli olur ki, 2007-ci ilin statistik göstəriciləri əsas götürülüb. İqtisadi Təşəbbüslərə Yardım Mərkəzinin rəhbəri Azər Mehtiyev deyir ki, həmin il Azərbaycan Ümumi Daxili Məhsulun artımına görə bütün dünyada lider olub. O hesab edir ki, hesabatda Azərbaycanın orta mövqe tutması məhz bu amillə izah edilməlidir. Çünki ölkəyə böyük neft pullarının gəlməsi büdcəyə daha çox vəsaitlərin daxil edilməsinə və büdcə təşkilatlarında çalışan insanların əmək haqlarının artırılmasına təsir göstərib.\nBununla belə, Azər Mehtiyev düşünür ki, son illər Azərbaycanda çoxsaylı məktəblər inşa edilsə də, bu, təhsilin səviyyəsinin yüksəlməsindən xəbər vermir. Əks halda valideynlərin kütləvi sürətdə repetitorlara müraciət etməsinin heç bir anlamı olmazdı.\nAZƏRBAYCAN UZUNÖMÜRLÜLƏR DİYARIDIR?\nHesabatda diqqətçəkən məqamlardan biri Azərbaycanda orta yaş həddinin 70 götürülməsidir. Dövlət Statistika Komitəsinin məlumatına görə də, Azərbaycanda kişilərin orta yaş həddi 69, qadınlarınkı isə 72-dir. Mərkəzi Kəşfiyyat İdarəsinin saytında isə Azərbaycanda orta yaş həddi 66 götürülür. İqtisadçı Azər Mehtiyev deyir ki, Azərbaycanda statistik rəqəmləri hələ sovet dövründən qalma şişirtmə ənənəsi var:\n- Sadəcə, son illər ölkədə aparılan təbliğat bunu diktə edir. Yəni gəlirlər artır, Ümumi Daxili Məhsul artır, maaş və pensiyalar artır və bu baxımdan onlar çalışırlar ki, orta yaş həddinin də artdığını bəyan etsinlər.\nBMT-nin Bakı ofisindən isə bildirirlər ki, onlar yalnız Ümumi Daxili Məhsulla bağlı rəqəmləri ölkələrin statistika komitələrindən götürürlər.\nİqtisadçı, millət vəkili Nazim Məmmədov isə deyir ki, əslində Azərbaycandakı yaşayış səviyyəsi insanların daha çox uzunömürlü olmalarını vacib edir:\nGƏDƏBƏYLİ QADIN GİNNESİN REKORDLAR KİTABINA DÜŞƏ BİLMƏDİ\n- Azərbaycan bu mənada daha layiqli yer tutmalı idi. Ancaq Ermənistanın təcavüzü buna imkan vermədi. Nə qədər qaçqınlar yarandı, insanlar stressdə yaşayırlar. Bu, çox vacib məqamdır.\nNazim Məmmədov deyir ki, elə onun millət vəkili seçildiyi Gədəbəy rayonunda neçə-neçə uzunömürlü insanlara rast gəlib. Hətta onlardan bir qadının 128 yaşı olub. Millət vəkili deyir ki, onlar hətta bununla bağlı Ginnesin rekordlar kitabına müraciət etmək istəyiblər. Ancaq həmin qadın elə bu il vəfat edib.\nİqtisadçı Azər Mehtiyev isə deyir ki, tək müharibə şəraiti yox, başqa bir sıra amillər də Azərbaycanda insan ömrünün qısalmasına xidmət edir. Bura insanın dolanışığı, sosial statusu, cəmiyyətdə hökm sürən gərginliklər və ekoloji amillər də daxildir. O yada salır ki, hələ sovetlər dönəmində rəsmi təbliğatda Azərbaycan «uzunömürlülər diyarı» adlandırılırdı. Ancaq yenidənqurmadan sonra daha bu nağıllar eşidilmədi. O vaxt xüsusilə də bu baxımdan Azərbaycanın cənub rayonları nümunə çəkilirdi.\n81 yaşlı Astara şəhər sakini Ələmdar Hüseynov isə deyir ki, indi rayonda tək-tək onun kimi yaşlı insanlara rast gələ bilir. 10 uşaq atası Ə.Hüseynov bildirir ki, uzunömürlü olmaq Allahdan yox, insanın özündən asılıdır:\n- Məhəmməd peyğəmbər deyir ki, insan gərək özünü hər şeydən qoruya. Bir də çox çalışmaq lazımdır.\nNəvə-nəticələrinin sayını artıq dəqiq bilməyən bu insanın deməsinə görə, heç vaxt siqaret çəkməyib. Cavanlığından içkinin daşını atıb. Ömrü boyu da fəhləlik edib…\nİstanbullu təqaüdçünün yaşayışı...\n«Hökumətin verdiyi pulla dolanmaq çox çətindir»


Paralimpiyaçı: "bizi işıqlandırmağa ancaq iki kanal gəlmişdi" » inclusiveNews.org\nParalimpiyaçı: "bizi işıqlandırmağa ancaq iki kanal gəlmişdi"\n26-09-2016 Bölmə: Xüsusi / Rubrika / Güclü İnsan\nHeç vaxt idmana marağı olmayan Röyalə Fətəliyeva, Para-Taekvondo üzrə 5-ci Avropa çempionatından Azərbaycana medalla qayıdan idmançılardan biridir. O, Para-Taekvondo idman növü üzrə Avropa çempionatında gümüş medal qazanıb.\nAzərbaycanda faliyyət göstərən idman televiziya kanallarının işini tənqid edən müsahibim, Röyalə, Dünya və Avropa çempionluğunu hədəf alsa da şəxsi həyatında edəcəyi seçimlə məni təəccübləndirdiyini etiraf etməliyəm.\nKüçədə ona söz atan olarsa kimin bəxtinin gətirəcəyini çox sakit şərh edən Röyalə haqqında qısa arayış:\n1991-ci il iyunun 6-sı Füzuli rayonunda anadan olan Röyalə idmana 20 yaşında gəlib. İlk böyük uğurunu 2011-ci ildə Rusiyanın paytaxtı Moskvada Avropa üçüncüsü olmaqla qazanıb.\n2012-ci ildə Arubada keçirilən Dünya çempionatında 2-ci yeri tutub. Bundan bir il sonra isə İsveçrədə keçirilən Dünya çempionatında qalib olub. 2015-ci ildə Maldovada keçirilən Avropa çempionatında gümüş medal qazanan idmançımız, həmin ildə Dünya çempionatında bürünc medala sahib çıxıb. Son uğuru isə 2016-cı il Polşada Avropa çempionatında ikinci yer olmasıdır.\n"Polşanın Varşava şəhərində sentyabrın 16-sı Avropa çempionatında iştirak etdim. Öz döyüşümdən çox razı qaldım. Yalnız final döyüşümdən çox da razı qalmadım. Çünki finalda qalib də gələ bilərdim. Sadəcə yığmaya getməmişdən, qabaq ayağımdan bərk zədə almışdım. Həkim demişdi ki, məşq etmək olmaz. Amma mən məşq etdim. Şükür olsun ki, nəticə pis olmadı. Amma zədəm olduğu üçün qızıl əldən getdi.”\nÖzünü oxucularımıza necə təqdim edərdin?\n-Çox sadə, Fətəliyeva Röyalə\nNeçə yaşından idmanla məşğul olursan? İdmana marağın necə yarandı?\n-20 yaşımdan məşğul oluram. Düzünü demək lazımdırsa, mənim idmana heç marağım olmayıb. Sadəcə bir müddət qaldığım Ramana əlillər evinin rəhbərinin təkidi ilə idmana gəldim və çox şükür ki, gəlmişəm.\nBizim mentalitetdə xanımların döyüş növündə çıxış etməsinə bir az yaxşı baxmırlar. Ailən və ətrafında olanlar sənin bu qərarına necə münasibət göstərdi?\n-Təbii ki, manə olanlar oldu, əsas da qohumlarım. Qızdı, nə idmanla məşğul olur? Ən əsas da, "Röyalə heç nəyi bacarmaz” kimi fikirlər irəli sürdülər. Amma mən sübut etdim ki, yox insan istədiyi hər şeyə nail ola bilər. Necə ki, şükür bu günə mən hər şeyə nail oluram.\nƏsas odur ki, verdiyin qərardan peşman deyilsən. Yəqin indi ailən səninlə fəxr edir.\n-Xeyr, peşman deyiləm. Nəinki ailəm, bütün nəslim mənimlə fəxr edir. (gülümsəyir)\nƏla! Bəs idman sənin üçün nə deməkdir?\n-İdman, mənim üçün ən əsas cəmiyyətdəki insanlara adaptasiya olunmağıma və ən nəhayət, kompleksimə qalib gəlməyimə kömək olub.\nBəs əlilliyin sənə nə vaxtsa işlərində maneə olub?\n-Çox az. (Burda yaxşı olardı ki, o bu maneələrdən heç olmasa birini təsvir edərədi, nədən ibarətdir o mane. Onu neçə aşıb sonradan?)\nİlk yarışını necə xatırlayırsan?\n-İlk yarışım Rusiyanın paytaxtı Moskvada olub. 3-cü yer tutmuşam. Necə xatırlayıram, çox pis. İlk yarışım idi, dəhşət həyacanlı idim. Ayaq üstə belə dura bilmirdim və ən əsas 59 kq-dan 49 kq-a düşmək, özü də 2 həftə ərzində. Məncə yaxşı xatirə kimi yaddaşda qalmaz.\nBəs ən yadda qalan döyüşün hansı olub?\n-Təbii ki, bütün döyüşlərim indiyə kimi yadımdadır. Amma ən çox yadda qalan döyüşüm bayrağımızı dalğalandırdığım gün olub. Yəni İsveçrədə dünya çempionu olduğum gün.\nElə rəqibin var ki, onunla qarşılaşmaq istəmirsən, ondan çəkinirsən?\n-Yox, çəkindiyim rəqibim yoxdur. Sadəcə yeni rəqiblər olanda maraqlı gəlir ki, bizim döyüşümüz necə olacaq.\nSəncə finalda məğlub olub gümüş medal qazanmaq yaxşıdır, yoxsa bürünc medal uğrunda mübarizə aparıb qazanmaq?\n-Təbii ki, bürünc uğrunda mübarizə aparmaq yaxşıdır. Mən finala çıxmışamsa gərək qızıl medal mənim olsun, gümüş yox. Ona görə bürünc uğrunda mübarizə aparmaq daha yaxşıdır.\nBu yaxınlarda keçirilən Rio 2016 Paralimpiya Oyunlarında para-taekvando idman növündən heç kim çıxış etmədi. Səncə bunun səbəbi nə idi? Güclü idmançı yox idi?\n-Yox, sadəcə bizim idman növünü nədənsə Rio 2016-nın proqramına salmadılar. Amma inşallah 2020-ci ildə biz də olacağıq və deyim ki, bizim para-taekvandoçularımızın hər biri çox güclüdür.\nBu yaxınlarda sorğu apardıq və məlum ldu ki, paralimpiyada idmançılarımız çox olduğu halda xalqımız yalnız İlham Zəkiyevi tanıyır. Səncə bunun səbəbi nədir?\n-Səbəbi ancaq media işçilərindədir. Məsələn, biz dünən Bakıya gəldik. Avropa çempionatından uğurla qayıtmışdıq. Amma bizi işıqlandırmaq üçün yalnız iki televiziya kanalı, Xəzər TV ilə Lider TV gəlmişdi. Amma hər hansı müğənni gəlsə Bakıya bütün televiziyalar hamısı gələcək, onun haqqında yazacaq. Ona görə də bizi elə də yaxşı tanımırlar.\nDeyirsən ki, ölkəmizdə iki idman kanalı olduğu halda onlar sizə qarşı laqeyd oldular?\n-Tək idman kanalları yox bütün kanallar. Onlar gəlib bizi çəkməlidilər ki, başqa bizim kimi əlilliyi olan gənclər görsün və onlara stimul olsun. Onlar da idmana gəlsinlər və cəmiyyətdə öz yerlərini tapsınlar.\nYarışda uğur qazananda bu xəbəri ilk kiminlə bölüşürsən?\n-İlk öncə qalibiyyətimi əkiz bacım, Xəyalə ilə bölüşürəm. Daha sonra isə dostlarımla. Çünki bu idmanda mənə yüksək əhval-ruhiyyəni bacılarım verir.\nƏkiz bacınızın idmana həvəsi var?\n-Məndən çox onun idmana həvəsi var. Mənimlə məşq edir. Bir sözlə mənim formada qalmağıma nəzarət edir. Amma təkcə əkiz bacım yox böyük bacım da dəstək olur.\nYarışdan kənarda idmançı olmağınız sizə kömək olub? Məsələn, yol ilə gedərkən kimsə söz atarsa..\n-Yox heç vaxt belə hadisə olmayıb. Mən gücümü yalnız tatamidə rəqibimə qarşı göstərmişəm.\nGələcəkdə ailə quracağın insan qarşına seçım qoysa ki, ya idman ya mən, hansını seçərsən?\n-Təbii ki, ailəni seçərəm.\nƏn böyük arzun nədir?\n-Olimpiya çempionu olmaq. Amma ondan öncə yenidən Dünya və Avropa çempionu olmaq istəyirəm.\nSonda oxucularımız və idmana yeni başlayanlara nə deyərdin?\n-Ən əsası, idmanda ilk öncə istək olmalıdır. Əgər sizdə istək varsa deməli hər şey yaxşı olacaq. Əlilliyi olan gənclərin idmana gəlməyini çox istəyirəm. Çünki idman ən azından kompleksi atmağa kömək olur.\nQayıdırlar: Qızıl, gümüş və bürünc- Video\nFutzal millimiz tarix yazdı\nII Uşaq Paralimpiya İdman Oyunları keçiriləcək\nTürkiyədə hər kəs “ay-ulduz”lu milli ilə nəfəs alır\nЯ бы назвал этот материал синтементальным\n27 May 2017 04:09\n28 May 2017 03:12\n5 Avqust 2017 20:23\nwh0cd376863 Cymbalta 60mg sildenafil online prozac online\nwh0cd425091 BUY MOTILIUM ONLINE\nwh0cd451251 Generic Levitra\nwh0cd472334 Generic Levitra Cipro Over The Counter diclofenac gel\nwh0cd498988 cost of cymbalta 60 mg\nwh0cd607075 order wellbutrin medication crestor Metformin\nwh0cd688347 valtrex propranolol vardenafil\n26 Avqust 2017 17:22\nwh0cd788366 cheap vermox\nwh0cd801400 lasix water pill levitra generic furosemide 20 mg\nwh0cd855618 tenormin online\nwh0cd932146 Buy Robaxin Online Buy Levothyroxine Online metformin 500mg tablets\nwh0cd83506 wellbutrin online\nwh0cd136804 cheapest lipitor\nwh0cd159994 purchase robaxin cheap crestor Generic Nexium\nwh0cd161297 generic valtrex Furosemide 40 Mg mebendazole price\n27 Avqust 2017 21:16\nwh0cd347578 viagra price retin a retinol azithromycin z-pack\nwh0cd376863 generic celebrex generic lasix robaxin\nwh0cd425091 buy nexium anafranil elocon topical cream\nwh0cd451251 viagra price cost of abilify strattera generic\nwh0cd472334 Cymbalta Pills order synthroid celebrex 200mg\nwh0cd523308 generic lasix\nwh0cd660712 Buying Lexapro Online amoxicillin order\nwh0cd688347 lipitor at lowest cost\nwh0cd788366 20 mg levitra Buy Lexapro Online Lasix No Prescription\nwh0cd801400 clicking here Bupropion XL 150mg cheap sildenafil citrate\nwh0cd855618 Nexium 40mg effexor generic click here\nwh0cd932146 allopurinol over the counter\n28 Avqust 2017 07:01\nwh0cd150936 FEMALE VIAGRA generic lipitor buspirone 5 mg\nwh0cd159994 where to buy cymbalta for more info buy zofran\nwh0cd161297 Cialis Canada zofran by mail kamagra\nwh0cd238520 generic avodart online\n29 Avqust 2017 02:24\nwh0cd801400 visit your url allopurinol on line\nwh0cd855618 generic levitra 20mg\n30 Avqust 2017 11:34\nwh0cd523308 buy baclofen\nwh0cd660712 get more information motilium domperidone purchase strattera\nwh0cd688347 Augmentin Generic Cymbalta Pills GENERIC LASIX\nwh0cd694601 bupropion tablet\nwh0cd788366 viagra 25mg cymbalta\nwh0cd801400 rogaine hair regrowth\nwh0cd855618 for more citalopram brand name\n31 Avqust 2017 12:45\nwh0cd376863 real viagra online triamterene cymbalta cost\nwh0cd425091 celebrex online crestor pharmacy generic nexium\nwh0cd472334 Tenormin Online generic lexapro\nwh0cd523308 generic crestor lexapro cheap\nwh0cd607075 citalopram 20 mg\nwh0cd660712 furosemide yasmin viagra\n1 Sentyabr 2017 12:55\n2 Sentyabr 2017 21:58\n4 Sentyabr 2017 21:25\n5 Sentyabr 2017 12:51\n10 Sentyabr 2017 08:00\nsigns of a heroin user\nmarijuana psychological dependence\n16 Sentyabr 2017 07:58\n19 Sentyabr 2017 18:10\nCanadian Drugs\n3 Oktyabr 2017 06:11\ncan you buy viagra over counter\n5 Oktyabr 2017 03:16\nviagra for sale in the usa\n6 Oktyabr 2017 23:48\nViagra 100 mg\n10 Oktyabr 2017 21:09\nViagra Pills\nGeneric Viagra\nwh0cd1686825 Amitriptyline amitriptyline http://amitriptyline.us.org amitriptyline amitriptyline http://amitriptyline.mba Rogaine Generic rogaine pharmacy http://buyrogaine.us.org generic vpxl vpxl http://buyvpxl.store\nwh0cd1742210 ampicillin buy ampicillin online http://buyampicillin.store more medicine neurontin http://neurontin.news valtrex VALTREX TABLETS http://valtrex365.us.com\nwh0cd1639335 amitriptyline amitriptyline http://amitriptyline.mba abilify abilify medication http://abilify.world viagra viagra http://viagrageneric.reisen\nlearn more here cymbalta http://genericcymbalta.shop\n11 Oktyabr 2017 09:10\nwh0cd2119568 Buy Ampicillin ampicillin http://ampicillin.us.org Buy Sildalis sildalis http://buysildalis.us.org buy kamagra Buy Kamagra http://kamagra2017.us.com online ventolin Online Ventolin http://ventolin2017.us.org\nwh0cd2111758 neurontin neurontin http://neurontin.news Tretinoin Online tretinoin http://tretinoin.us.org citalopram hbr 40 mg citalopram http://citalopram.store\nbuy generic viagra\n13 Oktyabr 2017 14:19\nwh0cd3229373 cheap viagra online viagra online http://viagraonline.us.com cost of citalopram citalopram http://citalopram.store online pharmacy seroquel seroquel http://buy-seroquel.store neurontin gabapentin neurotin http://neurontin.news\ncheap viagra\nwh0cd3664773 seroquel od buy seroquel http://buy-seroquel.store buy neurontin online neurontin 400mg http://buyneurontin.work Proventil ventolin generic http://ventolin2017.us.com\nwh0cd3585650 proscar proscar http://proscar.fail nolvadex tamoxifen nolvadex to buy http://nolvadex2017.us.org hydrochlorothiazide hctz no prescription http://hydrochlorothiazide.news Wellbutrin Online wellbutrin http://wellbutrin2017.us.com tadalis sx buy tadalis sx http://buytadalissx.store\nonline loans\nwh0cd3602673 neurontin pills neurontin pills http://buy-neurontin.shop cafergot ordering cafegot http://buycafergot.reisen\n14 Oktyabr 2017 09:08\nviagra without a doctor prescription\n15 Oktyabr 2017 14:00\nbuy cialis online\ncialis tablets\n16 Oktyabr 2017 07:41\nyour domain name amitriptyline http://amitriptyline.reisen\nfurosemide furosemide http://buyfurosemide.shop\nbuy advair diskus online advair asthma http://advair.work\nallopurinol zyloprim allopurinol http://buyallopurinol.store\ngeneric prozac prozac http://buy-prozac.reisen\nbuy diflucan diflucan http://buy-diflucan.work\nzetia zetia http://zetia.mba\ncytotec cytotec http://buycytotec.reisen\nneurontin nuerontin http://neurontin.directory\nbuy phenergan phenergan with codeine cough syrup http://buyphenergan.reisen\n17 Oktyabr 2017 05:28\npayday cash advance online\nbuy amitriptyline online amitriptyline http://amitriptyline.reisen\nadvair advair http://advair.work\nbuy allopurinol allopurinol zyloprim http://buyallopurinol.store\ngeneric prozac buy prozac http://buy-prozac.reisen\nwhere to buy diflucan online diflucan http://buy-diflucan.work\nzetia zetia cancer http://zetia.mba\nneurontin online neurontin http://neurontin.directory\nview homepage buy phenergan http://buyphenergan.reisen\n18 Oktyabr 2017 07:44\nlevitrageneric-cheapest-price.net.ankor cheapest-pricevent\n19 Oktyabr 2017 02:57\nUnilateral canadian pharmacy infectious presents plants assay cytotoxic buying cialis online humanized filing generic cialis from india distance, substitute dislodged canadian pharmacy online no script commercial imagination rudimentary canadian online pharmacy fusidic shade amoxicillin 500 mg legs positive drafts amblyopia respirations cialis 20 mg image filling educated amount interrogative on line pharmacy compete fix canada pharmacy online no script myeloproliferative produced eyes, immunosuppression.\nTime-management propecia without prescription wrong films inhibited work; bloating cialis coupon elbows, figure-of-eight generic cialis canada dysarthria worker, glenoid generic tadalafil 20mg canadian pharmacy price literacy, oestrogen pharmacy impossibilities complains pathogen buy\ncialis in algodones figure-of-eight two self plaited controls levitra generic 20 mg rare small-cell first contractures giving, concentrated?


FUTBOLMEDIA:Buralarda yox, bu təfəkkürlə yox! YAZI\nBuralarda yox, bu təfəkkürlə yox! YAZI\nTarix: 17.12.2014 | Saat: 17:07:00 | Oxunub: 6116 | E-mail | Çapa göndər\nEmin Abbasov |\nMətbuatın puluna avtobus?\nBu ölkədə kim pul qazana bilmirsə, deyirlər bacarıqsızdır, zəmanə adamı deyil. Elə də olur ki, çətinliklər içində olan insan üçün deyirlər ki, bu adamın da zəmanəsi gələcək bir gün. Başqalarını deyə bilmərəm, ancaq çörəyi qələmdən çıxanların zəmanəsi çətin ki, nə vaxtsa gəlsin. Buralarda yox, bu təfəkkürlə yox!\nSSRİ dağıldıqdan sonra müharibə yaşadıq, səfalət gördük, hər şeyi yenidən başlamalı olduq. Bu illər ərzində ölkə xeyli dəyişdi. Quruldu, yaradıldı və görünüşü ilə çoxlarını valeh etdi. Amma dəbdəbəli binalar ucaldan zaman təfəkkürləri ucaltmaq yada düşmədi. SSRİ dağıldıqdan sonra yaşanan total savadsızlıq bizi təfəkkür uçurumuna gətirib çıxartdı.\nElə bu təfəkkür(süzlüy)ün nəticəsidir ki, milyonların dövr etdiyi futbolumuzda jurnalistlər heç cür özləri üçün maliyyə donoru tapa bilmir. “Klub və reklam” mövzusu o qədər müzakirə olunur ki, adam özü də hiss etmədən ucundan tutduqca ucuzluğa gedir.\nMəsələ burasındadır ki, idman mediasında reklam bazarı yoxdur. Bir neçə qurumu çıxmaq şərti ilə qalanları klublardan gələn reklamlar hesabına ayaqda qalır. Ki, onlardan da cəmi iki klub mətbuatla reklam əməkdaşlığını davam elətdirir. Olsun, bir şəkildə ayaqda qalmağa çalışmalıyıq.\nTəzəlikcə ölkənin ən köklü klubu olan “Neftçi” də mətbuatın reklamını kəsdi. Bu reklamın kəsilməsi yox, klubun yeni vitse-prezidenti Elnur Məmmədovun məsələyə münasibəti insanda qıcıq yaradır:\n“Saytlara reklam verməkdənsə, yeni avtobus alıb, uşaqları yeni avtobusla məşqə aparıb-gətirmək daha yaxşıdır”.\nKitaba pul verməkdənsə, həmin 10 manata ət alıb apararam evə - Elnur Məmmədovun dedikləri təxminən buna bənzəyir.\nBəli, uşaq futbolu vacibdir. Ancaq belə paralellər aparmaq sadəcə absurddur. İnkişaf və təbliğat bir-birini tamamlamalıdır. Ona qalsa, ehtiyatda yatan yararsız futbolçuları komandadan göndərməklə onlara verilən maaşla həm uşaq futboluna, həm də mətbuata pul ayırmaq olardı. Təəssüf ki, Məmmədov bu qədər dərin düşünmək istəməyib...\nMətbuat da inkişaf etməlidir. Ancaq inkişaf etmək üçün maliyyə lazımdır. O maliyyə neftdən gəlsəydi, pis olmazdı!\nElnur Məmmədovla çoxdan tanışlığım var. Mədəni, işgüzar, məsuliyyətli, savadlı biri kimi tanımışam onu. O da belə düşünürsə...\nP.S. AFFA “Akademiya” layihəsi çərçivəsində hər kluba illik 250 min manat pul ayırır.


Xarakterin diqqət mərkəzində: Kaho Naa Pyaar Hainin Raj Chopra - Rəy Əyləncəsi | Iyul 2022\nXarakterin diqqət mərkəzində: Kaho Naa Pyaar Hainin Raj Chopra\n'Xarakter Diqqəti' seriyamızın üçüncü buraxılışında Kaho Naa Pyaar Hai filmində Hrithik Roshan tərəfindən canlandırılan Raj Chopra haqqında danışırıq.\nHrithik Roshan, Kaho Naa Pyaar Hai adlı debüt filmində Rac Chopra rolunu oynadıqdan sonra pin-up oğlan oldu.\nKaho Naa Pyaar Hai-nin Raj Chopra, Bollivudun tamamilə Xanlarla əlaqəli olduğu bir vaxtda gəldi. O, nəinki Xan hökmranlığını pozdu (Şah Rux Xan, Salman Xan və Aamir Xan), həm də bir gecədə ulduzu – Hritik Roşanı dünyaya gətirdi.\nBəs Rajda kinofilmlər nəslini heyran edən nə idi?\nKaho Naa Pyaar Hai (2000) bir ulduz oğlunun başlanğıc meydançası kimi təqdim edildi. Bununla belə, Bollivud üçün daha çox şey etdi. KNPH, yəqin ki, filmin nümayişindən əvvəl yeni gələnləri super sensasiya edən yeganə film idi. Bunun səbəbi, onun qoşqularının debütant haqqında yaxşı olan hər şeyi vurğulayan ağıllı şəkildə kəsilməsidir. Onun personası, rəqs şücaəti və hərəkət avatarı filmin (və Hrithik-in) USP-si kimi səliqəli şəkildə paketlənmişdi.\nbirinci qanun trilogiyası film\nBurada əvvəllər Xanların oynadığını görmədiyimiz bir personaj gəldi. Çirkin bir varlı vəhşi olmasına baxmayaraq, o, valideynlərini sevirdi və sevgiyə inanırdı, bunu o vaxtlar yalnız Şahrux Xan edirdi. Onun bu altı paketi var idi və hərəkət də Salman Xan kimi hərəkət edir. Və o, demək olar ki, Aamir Khan kimi emosional idi. Ümumiyyətlə, Raj aka Hrithik, kassa uğuru üçün lazım olan hər şeyin mükəmməl birləşməsi idi.\nKaho Naa Pyaar Hai, SRK-dan Phir Bhi Dil Hai Hindustani-dən bir həftə əvvəl buraxıldı. Sonuncu gələnə qədər Hritik manyaklığı milləti bürümüşdü. Hətta həmin ayın əvvəlində açılan Aamirin Mela da öz yerini saxlaya bilmədi.\nHrithik Roshan və Ameesha Patel Kaho Naa Pyaar Hai (2000) filmində debüt etdikdən sonra sensasiyalı ekran cütlüyünə çevrildilər.\nHrithik Roshan ikiqat rol oynasa da (Raj və Rohit), onun ən yaxşısı post intervalına gələn Rac üçün saxlanıldı. O, eqoist bir oğlan olmaqdan qızını qazanmaq üçün sözün əsl mənasında qitələri gəzən sevgi dolu bir oğlana çevrilir. Racın şəxsiyyəti və varlığı tamaşaçıların rəğbətini qazandı. Onun ətrafındakı sirr, əslində maskalanmış Rohit və ya yad ölkədə başqa bir adam olması bizi məşğul etdi.\nRajın da X faktoru var idi - o, yuxu kimi rəqs edə bilirdi. Onun Ek Pal Ka Jeena üzərindəki maye hərəkətləri tamaşaçıları heyran qoydu.\nHəmçinin oxuyun | Xarakterin diqqət mərkəzində: DDLJ-dən Raj Malhotra | Jab We Met-dən Geet Dhillon\nThor sevgi və ildırım cani\nRajın həlledici anı o, həm onu, həm də Sonia (Ameesha Patel) üçün problem çəkənin onun üzü olduğunu başa düşdükdə gəldi. Polis və namərdlər tərəfindən təqib edildikdən sonra Rac güzgüyə baxaraq öz üzünə baxaraq yaddaqalan cizgiləri danışır – Woh iss chehre ko pehechante hain! (Onlar bu üzü tanıyırlar). Bu, təkcə aparıcı cütümüz üçün deyil, həm də tamaşaçılar üçün bir çox hərəkətin baş verməsi üçün bir həqiqət anı idi.\nRejissor Rakesh Roshan, Rohitin tam əksi olan Raj Çopranı toxumaq üçün çox düşünmüşdü. Və yaxşı, işlədi! Rac qısa zamanda milli sensasiyaya çevrildi.\nDostlar intro mahnı sözləri\nMadison qraflığının Clint Eastwood körpüləri


Payızın makiyaj dəbi necə olacaq? - Fotolar\n24 Sentyabr 2014 17:09\nArxada qoyduğumuz aylarda təşkil olunan moda həftələri mövsümün makiyaj trendlərini bizə əvvəlcədən xəbər vermişdi. Dünyanın ən yaxşı saç və makiyaj mütəxəssislərinin yaratdığı bu gözəllik trendlərini dəb nəhənglərinin dəfilələrində gördük və çox bəyəndik.\nBu trendlərə əməl etməyin zamanı gəldi! Payız-qış mövsümündə podiumda göstərilən makiyaj və gözəllik trendlərini küçəyə transfer etməyin zamanı gəldi.\nİntensiv şəkildə tətbiq olunan layner London Moda Həftəsinin gözəllik trendlərinin başında gəlir. 2014-cü ilin payızında intensiv olaraq istifadə edilən layneri tamamilə qara olaraq, ya da canlı rənglərlə birlikdə tətbiq edə bilərsiniz. "Topshop Unique" dəfiləsinin vizajisti Hannah Murray tünd sürmələrə və qara tuşa üstünlük vermişdi. "Revlon"un kreativ direktoru Gucci Westman, Antonio Berardi podiumda qara və yaşlı birlikdə istifadə edib.\nNövbə kirpiklərə gəldikdə isə, gözün daxili və xarici guşələrinə həmişəkindən daha çox əhəmiyyət verilir.\nLiza Eldridgein Grace şousunda yaratdığı romantik stilləri ya da House of Hollandın makiyaj ustası Lusiya Picanın punk tərzi bu mövsüm aktual olacaq. Fərqli bir stildə makiyaj etmək istəyənlər mütləq başqa detallardan da istifadə etməlidir. İstər taxma kirpiklər, istərsə də, maye layner istifadə edin, amma bu mövsüm nə qədər diqqət çəkici göz makiyajı etsəniz, bir o qədər yaxşıdır.\nİslaq və nəmli saçlar: Yaş görünüşlü saçlar Nyu-York moda həftəsinə damğasını vuran trendlərdən biri idi. London moda həftəsində isə yaş görünüşlü saçlar saç trendlərin zirvəsində yer almışdı.\n"Julien Mcdonald" dəfiləsində yığılan saç stilləri sadə və düz idi. "Todd Lin" kolleksiyası isə kiçik dəyişikliklə təqdim olundu. Yandan ikiyə ayrılan saçların az hissəsinə tətbiq olunan nəmli görünüş, normal saç görünüşü ilə birlikdə istifadə edilib.\nQaz ayağı dırnaqlar: Dırnaq sənəti fantaziyaları dəb dünyasının diqqətini çəkməyə başlayıb. "J JS Li" dəfiləsində Katie Yan Hughesun köməyi ilə düzəldilən həyəcan verici dırnaqlar böyük rəğbət qazandı.Qara və ağ rənglərlə edilən qaz ayağı naxışı dırnaqlara fərqli bir gözəllik qatır.\nSoyuq baxışlar: Qaş sümüyünün üzərinə tətbiq olunan soyuq tonlar payız və qış ayları üçün mükəmməl bir makiyaj təklifidir. Makiyaj ustası Sam Braynt "Johnrocha" dəfiləsində parıltılı və metalik tonlarını birlikdə istifadə edərək həyata keçirdiyi göz makiyajı 2014 payız-qış mövsümünün dəbdə olacaq trendlərindən biridir.\nTodd Lin dəfiləsində gözün daxili və xarici guşələrinə çəkilən soyuq göz kölgələri diqqət çəkən məqamlardan biridir.\nAyrılmış saçlar: London moda həftəsinin saç trendləri siyahısının başında isə kəskin və dərin xətlərlə ayrılan saçlar yer alır. Daha öncə Nyu-York moda həftəsində qarşımıza çıxan bu saç stili ingilis dizaynerlərin də marağına səbəb oldu.\nDaha tünd dodaqlar: Zoğalı tonları 2014 payız-qış mövsümünün önə çıxan makiyaj trendidir. London moda həftəsində üzərində rəngsiz parlatıcı olan zoğalı tonlarda dodaq makiyajı böyük rəğbət toplaya bildi. Makiyaj ustası Liza Eldridgein "Metyu Williamson" kolleksiyasında tətbiq etdiyi makiyaj bu mənzərənin ən yaxşı nümunəsidir.\nHörüklər: London moda həftəsində saç ustaları təbii və yumşaq hörükləri sevimli saç modelləri arasına salmağı bacardı. "Temperley" dəfiləsində nümayiş olunan yana atılan hörüklər bu mövsümün hörük dəbinə ən yaxşı nümunədir.\nSaç lentləri: London moda həftəsinin saç trendlərindən biri də aşağıda toplanan at quyruğu saç modelləridir. Doğru aksessuarı istifadə edərək bu saç stilinə fərqlilik bəxş edə bilərsiniz.\nHəcmli at quyruğu modelləri Con Rocha defilesində daha çox rast gəlinridi, Roksanda Ilinic isə öz defiləsində saç lentlərindən istifadə edərək bu saç trendini favoritlər sırasına salır.


salam yetir Bakida elanlar - Tezbazar.az\nHer nov komputerlerin yigilmasi. Mehsul yenidir. 12 ay zemanet verilir. Komputer ustası ev və ofisdə öz xidmətlərini göstərir Peşəkar təcrübəm var. Rus dilli mütəxəssis Çağırışla: formatlamadan tutmuş, silinmiş\nİdarəçilik üzrə İnspektor tələb olunur BTK Group Üstünlük Təqaüddə olan Hərbiçilərə və Rəhbərlik istiqamətində işləyənlərə verilir İşin mahiyyəti: - Kadrlarla effektiv idarəolunmanın yerinə yetirilməsi ilə bağlı\nTransmilli Holdinqə Menecer tələb olunur. İşin təsviri: - Ofisə gələn vətəndaşlara şirkətin işi,fəaliyyəti, iş qrafiki haqqında məlumat verilməsi; - Şirkətə gələn yeni kadrlara şirkətin istehsalatı və üstün cəhətləri\nSalam , mən Həsənli Sahilə 15 faizli menecerem. Sizə onlayn biznes işi təklif edirəm. İşimiz telefonla internet üzərində aparılır. Bunun üçün daimi internet vacibdir. Onlayn biznes rəsmidir. Maaş 21 gündən bir kart\nSalam ev Bileceride Ağ Saray şadlıq evinə yaxin erazide yerləşir 9 mertebenin 7 ci mərtəbəsində 5 otaqdi.284 nomre məktəblə uz uzədi.3 balkonu var mətbəx balkonu cixintilidi. lift işləyir.orta təmirlidir döşəmə\nTurk zeyifletme ve mualicevi masaji bayanlar icin\nSalam is tecurubem toplam 14 sene di Rusya da Germaniya da calismisam 15 sihansla 5,7 kq zayiflata bilirim garantin.ve relaks masaj tek bayanlar icin.\nTibbi Nümayəndə tələb olunur! İşin təsviri: - Müştərlərin sifarişlərinin vaxtında və dəqiq yerinə yetirilməsi - Məhsullar barədə müştərilərin dolğun məlumatlandırılması -Şirkətə məxsus olan məhsulların təqdimatı.\nSalam adım Ali 33 yaşım var sadə və səmimi dürüst bir xanımla tanış olmaq və ailə qurmaq watsappda yaza bilersiz\nSalam qapının vəziyyəti normaldan yaxşıdır. Ruçkası işlək vəziyyətdə deyil. Qiyməti razılaşmaq olar.\nTibbi Nümayəndə tələb olunur! İşin təsviri: - Müştərlərin sifarişlərinin vaxtında və dəqiq yerinə yetirilməsi - Məhsullar barədə müştərilərin dolğun məlumatlandırılması -Şirkətə məxsus olan məhsulların təqdimatı. -\nEhtiyatda olan zabitlər tələb olunur.Kadrlar şöbəsinə təcili olaraq rəhbər vəzifələrdə, dövlət orqanlarında iş potensiyalı olan şəxslər tələb olunur. Işinin peşəkarı, işində son dərəcə dəqiqlik və doqruluq prinsiplərin\nİdarəçilik üzrə İnspektor tələb olunur! Üstünlük Təqaüddə olan Hərbiçilərə və Rəhbərlik istiqamətində işləyənlərə verilir! İşin mahiyyəti: - Kadrlarla effektiv idarəolunmanın yerinə yetirilməsi ilə bağlı məsələlərdə\nSalam! Əziz xanımlar sizi evdən çıxmadan online işə dəvət edirəm. İnstaqramda elan yerləşdirməklə öz biznesinizi qurun, boş vaxtlarınızı qazanca çevirin, gün ərzində 3-4 saat vaxt sərf etməklə 21 gündən bir 300-500 azn\nLagonda 115 lik\nMis sarğı şin və çarxları Cihaz orta ölçülərdə normal ağırlıqda rahat istifadə oluna biləcək vəziyyətdə təyin olunmuşdur istifadəçi təlimatlarına həmçinin cihazın cilalama funksiyasını yerinə yetirə biləcəyi əlavə\nLaqonda requlyatorla təchiz olunmuş\nCihazın güc strukturunu tənzimləmək üçün 6 pilləli tənzimləyici ilə təchiz olunmuşdur Mis sarğı şin və çarxları Cihaz orta ölçülərdə normal ağırlıqda rahat istifadə oluna biləcək vəziyyətdə təyin olunmuşdur\nSalam xanımlar men online biznesle mesqulam .İsimiz tam resmi senedlesme yoluyladir . Sirketimiz öz iscileeine cox gözel imkanlar yaradir her 21 gunden bir artangelir .İsimizin en gözel yanı evden hec yere cixmadan\nsalam yetir elanlari\nsalam yetir elanlari 2019 , Bakida salam yetir qiymeti , salam yetir ucuz qiymete salam yetir satisi sərfəli qiymətə salam yetir almaq. islenmis salam yetir aliram, salam yetir satılır. Ucuz qiymetleri oyren. Tezbazar.az saytinda pulsuz salam yetir elani yerlesdir. Azerbaycanda ucuz qiymete salam yetir satilir . salam yetir alqi satqisi 2019\nev alqi satqisi turlar avia biletler mebel temiri mebel ustasi bakida kiraye evler torpaqla barter masin turbo.az avtomobil 2018 avtobus sifaris ilkin odenissiz kreditle evler 2018 sebet.az turlar.az kondisioner ustasi traktorlar kuxna mebeli


Rusiya yeni sanksiyalarla üz-üzə - Çin isə dünyaya təzminat ödəyə bilər | Eurasia Diary\nRusiya yeni sanksiyalarla üz-üzə - Çin isə dünyaya təzminat ödəyə bilər | Eurasia Diary - ednews.net\n03.05.2021 15:45 Müsahibələr A- A A+\nBu həftə İngiltərənin paytaxtı Londonda G7 ölkələrinin xarici işlər nazirləri arasında üzbəüz görüş keçiriləcək. G7 ölkələrinin rəhbərlərinin zirvə toplantısının baş tutmasından tam bir ay öncə planlanan bu görüşdə Rusiya və Çininin apardığı siyasət də masaya oturdulacaq.\nQeyd edək ki, görüşdə ABŞ-ın prezidenti Co Bayden ilk dəfə Avropaya təşrif buyuraraq, aparıcı dövlətlərin toplantısında lider kimi iştirak edəcək.\nQərbin əsas hədəfi olan Rusiya daha çox Ukrayna məsələsi və əvvəllər Avropa və Amerikada casusların əli ilə törətdiyi təbliğat və təxribatlarda təqsirli bilinərək sanksiyalara məruz qala bilər. Burada daha çox Rusiyanın dövlət sistemində yer alan şəxslər, o cümlədən onlara çalışan media və digər qurumlar qara siyahıya alınaraq Avropa məkanından təcrid edilməsi barədə qərar qəbul edilə bilər.\nÇin isə dünyaya XXI əsrin ən böyük böhranını yaşadan koronavirus pandemiyasının yayılma səbəbkarı olaraq və Ümumdünya Səhiyyə Təşkilatını bu məsəldə vaxtında və yetərli şəkildə məlumatlandırmamaqda ittiham edilərək ağır təzminat tələb edilə bilər.\nSiyasi analitik Engin Özer Eurasia Diary-yə müsahibəsində G7 toplantısından gözlənilənləri şərh edib.\n- Bu həftə Britaniyada G7 ölkələrinin xarici işlər nazirləri arasında üzbəüz görüşü keçiriləcək. Gələn ay üçün nəzərdə tutulan Zirvə toplantısı öncəsi bu görüşdən nələr gözləmək olar?\n- Qeyd edə bilərəm ki, bu toplantı nəticəsində bir daha Rusiyaya qarşı yeni sanksiyaların tətbiqini müşahidə edəcəyik. Məlum olduğu kimi, Avropa artıq Rusiyanın Ukrayna ərazilərinə basqın edəcəyi təqdirdə Rusiyanı beynəlxalq bank sistemi olan SWIFT-dən çıxaracağı barədə qərar qəbul edib. Bu barədə G7 toplantısında da yeni təkliflər irəli sürülə bilər.\nÜmumiyyətlə G7 toplantısının iki əsas mövzusu gündəmdə müzakirə olunacaq. Bunlardan ən birincisi Rusiyanın Ukraynanın ərazi bütövlüyünə təcavüzüdür. İkincisi isə dünyada iqlim dəyişikliyi məsələsidir.\n- Zirvə toplantısında ABŞ Prezidentinin andiçmə mərasimi də ayrıca olaraq qeyd ediləcək. Hələ 2014-cü ildə Krımı ilhaq etməsi səbəbindən G8-dən xaric edilən Rusiya yenə də toplantıda yer almayacaq. Görüşdə həmçinin, Rusiya və Çin məsələsi müzakirə olunacaq. Bu iki dövlətlə bağlı hansı qərarlar qəbul edilə bilər?\n- İlk növbədə Avropa Birliyi Qərbin canını boğaza yığan Rusiyanı ciddi şəkildə hədəfə alıb və əsasən də, onu bütün beynəlxalq tədbirlərdən izolə etməyə başlayıb. Bəhs etdiyiniz kimi, Rusiya G8-dən hələ 2014-cü ildə Krımın ilhaqı ilə əlaqədar xaric edilmişdi. Bu dəfə Rusiyanın, az öncə qeyd etdiyim kimi SWIFT sistemindən məhrum edilməsi müzakirəyə qoyula bilər. Bundan əlavə, G7-də iştirak edən dövlətlər tərəfindən Rusiyanın “Rosatom” şirkətinin nüvə fəaliyyətinə sanksiyanın tətbiqi, həmin ölkələrdə rus oliqarxlarının yaxın qohumlarının, eləcə də rus hökumətinə çalışan şəxslərin oturum vizalarının ləğv edilməsi, həmçinin Rusiya dövlət televiziyasında təbliğat fəaliyyəti ilə məşğul olan Vladimir Solovyov kimi insanların Avropada yaşaması, hətta mülklərinin müsadirə edilməsi barədə qərarlar qəbul edilə bilər.\nÇinə gəldikdə isə bundan çox zərər görən Avropa ona qarşı Covid-19-un yayılma mənbəsi olması ilə bağlı ittiham irəli sürə bilər. Çünki artıq pandemiya bitmək üzrədir və bundan yaxasını güclə qurtaran Avropa bu mövzuya yenidən qayıda bilər.\n- Britaniyanın xarici işlər naziri Raab Dominik Rusiya və Çinin region dövlətləri və Qərb üçün bir təhdid olduğunu vurğulayıb. O, həmçinin, Covid-19 pandemiyasının yaranma səbəbi və bunun yayılmasında ilkin mənbə olaraq Çinin dayandığını müzakirə edəcəyini vurğulayıb.\n- Çin Covid-in mərkəz nöqtəsi olsa da, bu böhrandan ən asanlıqla yaxa qurtaran ölkə oldu. Hətta Çin İtaliya və onun kimi digər ölkələri yayılma səbəbi ilə ittiham etməyə başladı. Lakin Çin burada xəstəliyin ilk yayılan mərkəz ölkəsi olduğu üçün onu yoluxma statistikasının və laboratoriya test nəticələrinin vaxtında yayımlamamaqda ittiham edə bilər, hətta ondan bütün dəyən ziyanın təzminatını ödəməsini tələb edə bilərlər. Ola bilər ki, Çin bunun Qərbdən ona qarşı bir təxribat olduğunu iddia edə bilər. Lakin Çinin bu virusun yayılmasını bilə-bilə, açıq bazarlarda nəzarətdən kənar ət məhsullarının satılmasına göz yumması və dünyanı baş verən təhlükə barədə xəbərdar etməməsi onun bir daha günahkar olduğunu göstərir.\nÖz təcrübəmdən çıxış edərək bildirmək istərdim ki, mən Konqo Demokratik Respublikasında yaşayarkən insanların orada yarasa əti yediklərinə şahid idim və bunun nəticəsi olaraq orada Ebola virusu yayılmağa başladı. Bu elmdə də sübut olunub ki, bir çox yeyilməsi məsləhətli olmayan heyvanların əti insan orqanizmində əks reaksiya nəticəsində təhlükəli virusların formalaşmasına gətirib çıxara bilir. Eyni situasiya Çində də mövcud olub və bu zamanında qarşısı alınmayıb. O üzdən də Avropa və G7-ə qatılan digər ölkələr indi olmasa da, 2022-ci il ərzində Çindən məsuliyyətsizlik ucbatından onlara dəyən bütün zərərin ödəməsini tələb edə bilərlər.


Mebel söz yayır - Qısa - 2021\nMebel demək olar ki lüğətlərə çevrilir. Merci üçün Vipp zibili öz tərifini açıq göstərsə də, But qutuları bizə bütün rəngləri göstərir və camaşırxana çantaları yumor kartını oynayır. Onlarla tərif verən əsərlərə qısa bir baxış.\nB2P Bu dəfə lampa öz tərifini vermir, siz bunu edirsiniz. Bunun üzərinə "lampa" nə demək olduğunu və ya geri dönmə vaxtı və ya alış-veriş siyahısından xəbərdar etmək üçün bir söz yazırıq. Bu sizin seçiminizdir!\nRənglər və məişət kətanları\nSpoyler Arxadan-məktəbə meyl edirik: rəng. Məişət kətanları ilə əlaqəli bu, hətta tonda olmağımıza dair təlimatları da verir: rənglər - İngilis dilində rənglər.\nMəqsəd Məqsəd qutuları bizə bütün rəngləri göstərir. Burada rəngləri kənardan içəriyə gətirmək üçün tonları qara və əhəng yaşıl rəngdə göstərirlər.\nDenicheuse.com Hər kəsə uyğunlaşan bir hədiyyə paketi bu qablaşdırmanın sirridir. Gizli sözlər modelinə əsaslanaraq, həmişə lazımi sözləri tapmaq üçün demək istədiyimizi dairə halına gətiririk.\nSəhər yeməyi süfrəsində və ya qəhvə vaxtında ən yaxşı qablarınızı çıxarırsınız. Çay, şəkər və qəhvə öz təriflərini göstərən bu yaraşıqlı bankalarda var.\nFerm Living Mənim çirkli camaşırxanalarım, o cümlədən "çirkli çamaşırlarım" birbaşa vanna otağında və ya camaşırxana otağında asdığınız bu kətan çantasına yazılmışdır. Paltaryuyan maşının yanında ev bəzəklərinin əsl müttəfiqi olur.\nLeroy merlin Kiçiklərin divarları rəngləməsinə mane olmağa ehtiyac yoxdur, bu gün özümüzə imkan veririk. Uşaqlıqdan qara lövhə ilə eyni keyfiyyətlərə sahib olan qara bir rəsm sayəsində istədiyimiz kimi yazırıq və silirik.\nMaginea Dəhlizinizdən keçərək bunun nə olduğuna şübhə edirsinizsə, daha çox çaxnaşma. İzahat etiketi ilə bu məkanı müəyyən edən dəqiq terminləri və André Malraux-dan bir sitat tapa bilərsiniz. Deco görüşü sığortalanmışdır.\nYüksək küçədə deyil Körpənin yatağının üstündə, Sevgi etiketi ilə sevgisini söyləyirik. Şəxsi tərif amma çox yumşaq!\nCopyright 2021 \_ Mebel söz yayır...


MİQ müsabiqəsindəki son dəyişikliklər – Bu il də tətbiq ediləcək? » Aztehsil.com\nÖtən il pandemiya səbəbi ilə müəllimlərin işə qəbulu müsabiqəsində bir sıra dəyişikliklər həyata keçirilib.\nBu da müəllimlərin COVİD-19 zamanı imtahan prosesində daha keyfiyyətli iştirakına şərait yaradıb.\nAzEdu.az 2020-2021-ci tədris ili üçün müəllimlərin işə qəbulu müsabiqəsində olan dəyişiklikləri təqdim edir:\nMİQ müsabiqəsinin test imtahan mərhələsi vahid bir mərkəzdə və ya regionlarda təşkil edilib:\nPandemiya ilə əlaqədar olaraq 2020-2021-ci tədris ili üzrə müəllimlərin işə qəbul müsabiqəsinin test imtahanı mərhləsi ənənəvi olaraq Bakı şəhərində- bir məkanda deyil, 17 şəhər və rayon üzrə 32 mərkəzdə təşkil edilib.\nMİQ müsabiqəsinin test imtahan mərhələsində toplanılan balın 1 il qüvvədə qalması qəbul olunub:\n2020-ci ildə qaydalara edilən dəyişikliyə əsasən, namizədlərin MİQ müsabiqəsinin test imtahanı mərhələsində topladığı bal 1 tədris ili ərzində qüvvədə qalıb.\nMİQ müsabiqəsində iştirak edəcək kontingent müəyyənləşib:\nMövcud pandemiya vəziyyti ilə əlaqədar olaraq 2020-ci ildə keçirilən MİQ müsabiqəsində hazırda ümumitəhsil müəssisələrində müddətsiz müqavilə əsasında müəllim vəzifəsində çalışan şəxslərin iştirakı mümkün olmayıb.\nToqquşma hallarında bir sıra əmsallar tətbiq edilib:\n2020-2021-ci tədris ili üzrə müəllimlərin işə qəbulu müsabiqəsinin vakansiya seçimi mərhələsində topladığı balı brabər olan iki və daha çox namizəd eyni vakant yeri eyni sıralarda seçdikdə namizədlərin ixtisas balına, təhsilinə, pedoqoji stajına və faktiki yaşayış yeri məlumatlarına əsasən, imtahan ballarına müvafiq əmsallar tətbiq edilib.\nEşqi Bağırov: “2019-cu ildə MIQ -də keçid balları toplayan namizədlərin topladığı ballar bu il qüvvədə olmayacaq”\nMüəllimlərin işə qəbulu qaydalarında dəyişiklik olunub\nMüəllimlərin sertifaktlaşdırılması keçiriləcək\nMİQ-in müsahibə mərhələsinin nəticələri nə zaman açıqlanacaq?- Namizədlərin diqqətinə!\nMİQ müsabiqəsinin vakansiya seçimi mərhələsi nə zaman başlayacaq?


Azərbaycan Prezidentinin Rəsmi internet səhifəsi - XƏBƏRLƏR » Çıxışlar Mədəniyyət və incəsənət xadimlərinin bir qrupu ilə görüşdə İlham Əliyevin giriş nitqi\nMədəniyyət və incəsənət xadimlərinin bir qrupu ilə görüşdə İlham Əliyevin giriş nitqi\nƏziz dostlar, mən sizi səmimiyyətlə salamlayıram. Bu gün Azərbaycan mədəniyyətinin inkişafı ilə bağlı sizinlə danışmaq istərdim. Mənim ölkəmizin görkəmli mədəniyyət xadimləri ilə bir çox görüşlərim olub, həm fərdi qaydada, həm müxtəlif tədbirlərdə, mərasimlərdə, mədəniyyət ocaqlarının açılışlarında. Bu gün isə biz daha geniş formatda görüşürük. Hesab edirəm ki, buna ehtiyac var. Çünki ölkəmiz yeni inkişaf mərhələsinə qədəm qoyur, bütün sahələrdə çox ciddi islahatlar aparılır. İslahatların yeni mərhələsinin anonsu keçən il prezident seçkilərindən sonra verilmişdir. Ciddi islahatların hazırlanması üçün keçən ilin ikinci yarısında çox fəal iş aparılırdı və bu ilin əvvəlindən genişmiqyaslı islahatlara start verildi. Bu islahatlar bütün sahələri əhatə edəcək. Buna ehtiyac var. Hətta inkişaf etmiş ölkələrdə daim islahatlar aparılır. İslahatlar yenilik, yeni yanaşma, mövcud problemlərin həlli deməkdir. Bu baxımdan 2019-cu il əvvəlki illərdən fərqlənən çox ciddi il olacaqdır.


Bakıda soyğunçuluq eden şexs Ağdamda yaxalandı - Azadliq Xeber\nBakıda soyğunçuluq eden şexs Ağdamda yaxalandı\nBakıda soyğunçuluq edən şəxs Ağdamda yaxalandı\n09.02.2016 / 01:31 xeber –\nBakıda soyğunçuluq edən gənc Ağdam polisi tərəfindən saxlanılıb.\nAPA-nın Qarabağ müxbirinin Ağdam RPŞ-dən əldə etdiyi məlumata görə, Ağdam rayon Mirəşelli kənd sakini, 29 yaşlı Razi Məmmədov şikayət əsasında saxlanılıb.\nBelə ki, Bakı şəhər sakini Vüsalə Babayeva Binəqədi rayon Polis Şöbəsinə tanımadığı şəxs tərəfindən soyulduğunu bildirib. Binəqədi polisi R. Məmmədovun kimliyini müəyyən etdikdən sonra onun axtarışını elan edib.\nR. Məmmədovun ailəsinin yaşadığı evdə olduğunu müəyyən edən Ağdam polisi onu yaxalayaraq cinayət məsuliyyətinə cəlb edib.


Azərbaycan hökuməti məktəblərə şagird qəbulunun elektron ərizələrlə həyata keçirilməsinə razılıq verməyib\nCəmiyyət 25 Sentyabr 2012 13:32 (UTC+04:00)\nAzərbaycan Nazirlər Kabineti orta məktəblərə şagird qəbulunun elektron ərizələr əsasında həyata keçirilməsinə razılıq verməyib. Bunu çərşənbə axşamı Trend-ə Təhsil Nazirliyi yanında Təhsil Sisteminin İnformasiyalaşdırılması İdarəsinin rəisi Samir Məmmədov deyib.\nOnun sözlərinə görə, TN bununla bağlı NK-ya təklif versə də, təklif qəbul edilməyib.\nBunun səbəbini açıqlayan Məmmədov bildirib ki, kənd məktəbləri tam şəkildə internetə qoşulmayıb. Hazırda Azərbaycanda internetə qoşulmuş məktəblərin sayı ölkədəki ümumi məktəblərin 30 faizə yaxınını təşkil edir. Bu ilin sonuna kimi bu göstəricinin 30-35 faizə çatacağı gözlənilir.\n"Ona görə də bu xidmətə keçidi hələ tez hesab etdilər. Bunun üçün gərək bütün məktəblərdə internet olsun. Ola bilər ki, biz gələn ildən pilot şəkildə "Elektron məktəb"lərdə bu işə başlayaq", - Məmmədov əlavə edib.


ADAM » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n22 Yanvar 2018, 11:40 1259\nŞəhərə səs yayıldı ki, adam ölüb. İnanmadım. "Adam durduğu yerdə necə ölə bilər?” – düşündüm. Qardaşıma zəng vurdum. "Ölüb” – dedi. Adamla qohum idik. Bibimin əriydi. Qardaşım – "Yaxşı deyil, yasa gələrsən”, – dedi. Rəhmətlik məni sevmirdi. Olanı üzünə dediyim üçün bir dəfə məni sürücüsünə döydürmüşdü də. Arada bibim vardı, getməliydim.\nQara köynəyimi hüznlə ütüləyən qadınım da: "Daha yasda gic-gic danışma. "Allah rəhmət eləsin” de, qayıt gəl. Unutma ki, oğlunun təhsil pulunu o, rəhmətlik verirdi”, – dedi. `\nKeçib onun göstərdiyi yerdə molla ilə yanaşı oturdum. Mollanın başı aşa qarışmışdı. Sağ tərəfimdə oturmuş üzü nurlu kişinin qoluna toxunub yavaşca: "Məni qara basır? Yoxsa sən də mən gördüyümü görürsən?” – soruşdum. Üzü nurlu kişi: "Adamlar belə ölür də, sənin fikrin özünə getməsin” – dedi. Üzü nurlu kişinin dediklərini anlamağa macal tapmamış Adam yaxınlaşıb: – "Cənab Əzrayılla tanış oldun?”, – soruşdu. Tənimi soyuq tər basdı. Üzü nurlu kişi gülümsəyib əlini dizimin üstünə qoydu: – "Əzrayıl mənəm, a bala, qorxma”, – dedi. "Qorxma” sözündən toxtayıb Adamın üzünə baxdım. Əzrayılın yanında artıq-əskik danışmayım deyə qaş-gözlə "Bu nə işdir, başına gəlib?” – soruşdum. Adam udqunub: "Onlara bax”, – pıçıldadı. Başımı qaldırıb onun gözüylə yasa gələnlərə baxdım. Heç birinin üzü yox idi. Ancaq ağızları vardı. Ayağa qalxıb ucadan: "Adam ölməyib!” – qışqırdım. Gülüşdülər. Mollanın mikrofonunu dartıb əlindən aldım. Əlimdə mikrofon görən bir çalpapaq qoca əvvəlcə telefonuyla şəklimi çəkdi. Sonra həmin telefondan musiqi səsi eşidilməyə başladı. Kimsə bərkdən musiqinin ritminə uyğun fit çaldı. Mollanın yanında oturmuş üzü tüksüz mədrəsə uşağı ortalığa düşüb şıdırğı rəqs etdi . Əzrayıl tüksüz uşağın qolundan tutmasaydı, uşaq qol qaldırıb ədəli-dədəli yası toya çevirəcəkdi. Adam aramla ayağa qalxıb mikrofonu əlimdən aldı. Qaralmış dodaqlarını mikrafona yapışdırıb aram-aram danışmağa başladı: " lüm əhvalatı belə oldu. Dünən axşama yaxın oturub şəkillərə baxırdım. Xəbərsiz-filansız Əzrayıl gəlib dedi ki, "Vaxtdır, mənimlə getməlisən”. İnanmadım. Məni arxayın etmişdilər ki, ölməyəcəyəm axı. Bəs bu Əzrayıl hardan çıxdı, görəsən? Əvvəlcə onu tapançamla vurmaq istədim. Güllə götürmədi. Oğlanlarımı çağırmaq istədim, səsim çıxmadı. Əzrayıl gülə-gülə məni yerə yıxıb sinəmə çökdü. Gözlərindən anladım ki, getməliyəm. Pıçıltıyla "aman ver” dedim. İnsafı varmış. Durdu. Ayağa qalxıb: "Gəl belə eləyək”, dedim. "İcazə ver, qabaqca ölümə sürücümü göndərim. Sürücüm gedib gorda mənim üçün bir rahat yer eləsin. Sonra gəlib mənə xəbər versin. Mən də pal-paltarımı yığıb gəlim də... Nə deyirəm ki”.. "Əzrayıl gülə-gülə üzümə baxıb "Ora gedən geri dönmür. Oranın bir qapısı var. Amma sənə öz yasında oturmaq icazəsi verəcəm. Bax gör dost saydıqların səni əslində necə sevirmiş?”, – dedi. İndi oturmuşam yasımda. Onlardan çox, özümü tanıyıram”. Adamın son sözlərinə yas adamları bərkdən gülüşdülər. O, əlində tutduğu mikrofonu mollaya uzadıb ağır-ağır kətilə çökdü. Gözüm əzrayıla sataşdı. Min ilin əzrayılı Adamın sözlərindən kövrəlib uşaq təki ağlayırdı. Molla təzə bir dua oxudu. Duadan sonra aş yeyənlərin yarısı ayağa qalxıb yasxanadan eşiyə çıxdılar. Halvadan bir qaşıq götürüb ağzıma qoydum. Acıydı. Molla yağlı barmaqları ilə mikrofonu söndürüb mizin üstünə atdı. Məclis adamları başlarını aşağı salıb aş yeyirdilər. Qəfil gözüm Adamın əllərinə sataşdı. Yarısı yeyilmişdi. Sən demə, yas adamları bayaqdan aş yerinə Adamın bədənini yeyirlərmiş. Onların totuş barmaqlarından süzülən yağ aşın deyil, Adamın yağıymış.


İstanbuldan ora gəlin getdi: Qızılları güclə daşıdı... - FOTOLAR\naccess_time20/06/2019 14:46 folder_openArxiv\nİstanbul sakini Məryəm Aydemir, burada tanış olduğu Şırnak sakini Cüneyd Aydemirlə Beytüşşebap qəsəbəsində 3 gün, 3 gecə toy çaldırıb, nigah bağladılar. Tayfa toyunda gəlinə bir kilo qızıl, kürəkənə isə 100 min lirə taxdılar.\nSherg.az türk mediasına istinadən xəbər verir ki, Məryəm və Cüneyd Aydemir cütlüyü İstanbulda tanış olub. Bir müddət eşq yyaşayan cütlük daha sonra evlilik qərarı veriblər. Sevgilisinə görə İstanbuldan Şırnaka gəlin köçən Məryəm Aydemir dağın ətəyində yerləşən Boğazören kəndində 3 gün, 3 gecə davam edəm bir toyla yeni bir ailənin təməlini qoydular.\nTayfa toyunda gəlinə bir kilo qızıl, kürəkənə isə 100 min lirə taxılıb. Türkcə və kürdcə mahnılar oxuyaraq halaylar çəkən qonaqlar sanki nəmər taxmaq yarışına giriblər.\nBəyin əmisi oğlus Agit Aydemir türk bayrağı altında halaylar çəkilməsinin onları çox xoşbəxt etdiyini söyləyib:\n"İllərdir bölgəmizdə belə gözəl toy olmurdu. Çox şükür ki, artıq toyların sədaları gəlir. Bu gözəl gündə bizləri tək buraxmayan hər kəsə çox təşəkkür edərik".\nMilliyyətçi Hərəkət Partiyasının Beytüşşebap Mahal Qadın Təşkilatının rəhbəri Hafizə Aydemir isə artıq bölgənin toylarının belə gözəl keçdiyini vurğulayıb: "Korucubaşı Bahri Aydemirin oğulu İstanbuldan sevdiyi bir xanımla evlənməsi bir başqa gözəllik oldu. Bu mərasim türk-kürd ayrı-seçkilikçiliyi edənlərə ən gözəl mesajdır. Ay ulduzlu türk bayrağımız altında Kato dağına çox yaxın bir yerdə İstanbullu biriylə qohumumuzun toyu var, bu gün çox xoşbəxtik" deyə danışıb.